text:
Internacional: Un noticia cu ta halando atencion ta e mucha homber di 18 aña cu a drenta e supermercado TOPS na e ciudad di Buffalo na New York diasabra atardi y e tabata motiva pa e odio cu e tin y asina tira yen di hende y 10 persona a perde nan bida.
E sospechoso tabatin ekiponan tactico a transmiti e atake aki. E 11 pa 13 persona cu el a tira tabata hendenan di color scur. Tabata puro pa maldad autoridad a menciona durante conferencia. A detene e sospechoso di biaha.
E sospechoso Payton Gendron de Conklin a keda acusa di homicidio premedita asina fiscal a menciona.


c: text/html

text:
SARASOTA, FLORIDA – E manager di e ekipo di Baltimore Orioles, Buck Showalter a papia riba e posibilidat nan ku tin pa Jonathan Schoop habri temporada den Liga Grandi ku e ekipo di Baltimore.
Un pregunta ku e keda hasi na e manager di e ekipo ta; si Jonathan Schoop por forsa su kaminda den e aliniashon di Baltimore Orioles pa komienso di temporada.
Riba esaki Showalter a bisa; “ami lo no usa e palabra forsa. Lo mi bisa ku Schoop ta kompetiendo pa un trabou i no tin niun hende su dilanti ni niun hende su tras. Ta muchu trempan pa bisa esaki. Loke mi por bisa ku sertesa ta, ku e kaminda ku Schoop ta bai habri e temporada, sea ta ariba of abou no ta skirbi pretu riba blanku. De fakto, nos a sigurá ku e pelotero ta na altura di esaki.”
Den desèmber di aña pasa e Vise Presidente di Baltimore Orioles, Dan Duquette a bisa ku e ta preferá pa Jonathan Schoop kuminsá e temporada den Tripel A. Na opinion di Duquette, Jonathan por probechá di un tiki mas eksperensia promé ku e wòrdu yama komo hungadó di tur dia den Liga Grandi.
Jonathan mes no tin problema unda e kuminsá e temporada 2014. Segun e pelotero su meta prinsipal ta pa yega Liga Grandi i esei por ta den aprel of despues. “Loke sea ku pasa, ami ke hunga beisbòl,” Schoop a bisa. “Si mi kuminsá den Tripel A, mi ta traha duru pa yega Liga Grandi i si mi kuminsá den Liga Grandi mi ta hasi mi best pa mi keda ei nan.”

robotstxt: allowed

filter: keep


text:
Resultadonan di Beisbòl Profeshonal Hapones Nippon ayera:
- Tokyo Yakult Swallows a pèrdè di Hiroshima Toyo Carp ku skor di 6-3
Wladimir Balentien no a konektá hit den kuater turno na bate. Wladimir tin un promedio di .270 ku 11 honron i 19 kareda empuha e temporada aki
- Rakuten Golden Eagles a pèrdè Seibu Lions ku skor di 7-5
Andruw Jones no a konektá hit den dos turno na bate ku un base por bola. Andruw tin un promedio di .179 ku sinku honron i 10 kareda empuha
Resultadonan di Beisbòl Liga Grandi ayera:
- Miami Marlins a pèrdè di Atlanta Braves ku skor di 3-1
Andrelton Simmons a konektá un hit den kuater turno na bate. Andrelton tin un promedio di .297
- Arizona Diamondbacks a derota Chicago Cubs ku skor di 7-5
- San Francisco Giants a gana Colorado Rockies ku skor di 12-10 despues di 11 entrada
- Texas Rangers a derota Oakland Athletics ku skor di 3-0
- Houston Astros a pèrdè di Seattle Mariners ku skor di 5-3
- Cincinnati Reds a derota Pittsburgh Pirates ku skor di 5-2
Roger Bernadina no a konektá hit den dos turno na bate, ku dos base por bola, un base roba i un kareda anotá. Roger tin un promedio di .100
- Kansas City Royals a pèrdè di Cleveland Indians ku skor di 5-3
- Los Angeles Angels a pèrdè di Washington Nationals ku skor di 5-4
- Baltimore Orioles a derota Toronto Blue Jays ku skor di 10-8
Jonathan Schoop tabata bek na segunda base i a konektá dos hit (un single i un doblete) den tres turno na bate, ku un base por bola i dos kareda anotá. Jonathan tin un promedio di .262
- Chicago White Sox a gana Detroit Tigers ku skor di 6-4
- Minnesota Twins a derota Tampa Bay Rays ku skor di 6-4 despues di 12 entrada
- New York Yankees a pèrdè di Boston Red Sox ku skor di 5-1
Pa New York Yankees, picher Michael Pineda a keda ekspulsá for di e partido den di dos entrada. Esaki despues ku ‘umpire’ a nota ku e picher tabata tin un supstansia straño hunta na su garganta. A resultá despues, ku ta trata di e supstansia pegáoso ku batidonan ta hunta na nan bate, pa esaki no slip for di nan man. E supstansia aki ta e mesun kos ku Pineda tabata tin algun siman pasa na su man. Despues di e partido, Pineda bisa ku e lo siña di su fayo i ku e lo no sosodé mas
- St. Louis Cardinals a pèrdè di New York Mets ku skor di 3-2
- San Diego Padres a pèrdè di Milwaukee Brewers ku skor di 5-2
- Philadelphia Phillies a pèrdè di Los Angeles Dodgers ku skor di 5-2
Kenley Jansen a logra su di ocho partido salba, pichando un entrada kompletu sin permiti hit i ponchando un batido. Kenley tin un efektividat di 3.46
Partidónan di Liga Grandi pa awe:
- Kansas City Royals kontra Cleveland Indians
- Cincinnati Reds kontra Pittsburgh Pirates
- Chicago White Sox kontra Detroit Tigers
- Minnesota Twins kontra Tampa Bay Rays
- St. Louis Cardinals kontra New York Mets
- Arizona Diamondbacks kontra Chicago Cubs
- San Diego Padres kontra Washington Nationals
- Baltimore Orioles kontra Toronto Blue Jays
- New York Yankees kontra Boston Red Sox
- Oakland Athletics kontra Houston Astros
- Philadelphia Phillies kontra Los Angeles Dodgers
Breve:
Liga Menor Dòbel A
- Curt Smith no a konektá hit den kuater turno na bate ayera pa e ekipo di Springfield Cardinals. Curt tin un promedio di .298
- Sharlon Schoop tampoko a konektá hit den tres turno na bate pa e ekipo di Bowie Baysox ayera. Sharlon tin un promedio di .278
Liga Menor Klase A
- Carlton Daal ku un hit den kuater turno na bate ayera pa Dayton Dragons. Carlton tin un promedio di .305
- John Polonius no a konektá hit den seis turno na bate pa Augsta Greenjackets. John tin un promedio di .105


text:
Minister Dangui Oduber conhuntamente cu ATA y Qredits Aruba y EPI a lansa e proyecto “Aruba Signature Experiences”
Diahuebs atardi minister di Turismo tabata presente na Gloria caminda a tuma lugar un rueda di prensa conhuntamente cu ATA y Qredits Aruba. Esaki tabata relaciona cu e lansamento di e programa “Aruba Signature Experiences”.
Awendia e biaheronan ta busca momentonan special cu ta cumpli cu nan deseo di tin experencianan unico y genuine cu ta complimenta ken nan ta y esey ta locual e programa di “Aruba Signature Experiences” ta basa riba dje. E mandatario a menciona cu e tipo di turismo aki ta yama turismo niche cu ta birando dia pa dia mas popular y e desaroya aki ta parti tambe di Aruba su norma economico nobo.
Pa cumpli cu e necesidad aki ATA lo ta trahando hunto cu Qredits Aruba y EPI pa asina desaroya y implementa e un programa completamente nobo asina e mandatario a trece dilanti. E programa di Aruba lo tin obhetivo pa destaca y promove experencia nan nobo den romance, bienestar y aventura den e tipo di turismo menciona, e mandatario ta splica.
Minister Oduber a sigura cu esaki ta forma un parti integral di e normanan y/of prioridadnan cu lo tin den su maneho den e segundo termino cu a caba di cuminsa. Cual ta nifica cu lo bay enfoca riba e perfil di turista di “High Value Low Impact Tourism”, e planes di desaroyo di destinacionnan tambe lo bay refleha esaki. Esaki nan ta e turistanan cu ta gana mas di 150 mil dollar pa aña y alaves ta respeta nos naturalesa y balornan cultural.
Pa es motibo ta importante pa Aruba cu actionnan nobo y concreto, sigui bin cu deasaroyo y inovacion mientras cu Aruba ta sigui ofrece su bunita experencianan mediante su producto y servicionan. E programa di “Aruba Signature Experiences” ta un ehempel claro di e action concreto aki, asina e mandatario a trece dilanti.
Minister ta reconoce cu mester bay pone mas atencion riba con lo mester bay eleva e producto y servicionan pa asina na por cumpli cu e demanda cu e modelo di turismo niche lo bay exigi. E mandatario ta mira esaki posibel atraves di duna trainingnan y educa nos negoshinan local, aplica regla y regulacionnan. Lo por introduci un licencia special of via un ROPV pa menciona algun ehempel, lo bay pone mas atencion riba e calidad di e producto Aruba manera cu e ta actual pa evita cu lo por sosode practicanan indesea. Pa di e forma aki yega na e meta final, pa Aruba desaroya e experencia turistico integral.
Finalmente Minister Dangui Oduber a expresa cu Ministerio di Turismo para firma tras di e collaboracion haci entre ATA y Qredits cu no solamente lo provee educacion y guia. Pero atraves di Qredits su experisio y financiamento lo bay realisa e introduccion di negoshinan estilo niche na Aruba.
Minister Oduber ta convenci cu e maneho di high impact low volume lo beneficia communidad.


text:
Bichi di kurason ta un malesa ku ta eksistí serka kachó na Kòrsou i hopi otro pais na mundu. E bichi di kurason, ku ofisialmente yama Dirofilaria immitis, ta keda transmití via di sangura. E ta un malesa ku por okashoná morto sí no trat’é i e tratamentu ta karu i tin su riesgonan kuné. Prevenshon di bichi di kurason serka kachó ta fásil.
E bichi di kurason ta keda transmití pa sierto sangura. E tipo di sangura aki ta biba prinsipalmente den e regionnan kalor. E sangura ta chupa un larva di e bichi di kurason di den e sanger di un kachó afektá. Den e sangura e larva ta keda krese te ora e ta sufisiente grandi pa e por afektá un kachó. Pa medio di e skupi di e sangura e larva ta bin den e kueru di kachó. Ei e larva ta sigui krese un tiki mas te ora e drenta ardunan i transladá su mes pa e ardunan mayó di e pulmon. Ei e larva ta krese bira un bichi adulto, 6 pa 7 luna despues di a kontagia e kachó e bichi adulto mes ta bai produsí larva.
Bichi di kurason por tei pa hopi tempu sin ku bo ta nota síntoma. E larvanan por, miéntras nan ta riba e kueru, sòru pa un inflamashon di e kueru. Esaki tin un nòmber spesial, cutane dirofiliasis. E kehonan ku e por duna ta entre otro grawatashi, pèrdida di kabei, e área afektá ta kòrá, e tin ròchi i pustema na e kueru. Esaki ta kos ku por kura fásil si duna tratamentu kontra di e bichi adulto.
E bichinan adulto di kurason ta duna problema den e (ardunan di) pulmon. Asina nan por koha e sanger i forma klòmpi lokual ku por keda trasladá dor di e kurpa i ta blòkia e ardunan chikí (embolia). Esaki no tin nodi di ta un problema tur kaminda den e kurpa, pero si ta trata ardunan chikí di órganonan importante manera e pulmon, kurason òf e serebro, e por tin konsekuensia dañino pa e kachó. Bichinan di kurason por okashoná subida di e preshon di e arteria mayó di e pulmon, esaki tin komo konsekuensia ku e pulmon por yena ku líkido. Komo ku e defensa di e pulmonnan a bira suak e por haña pulmonia mas lihé.
E kurason mes tambe por haña daño. Si tin hopi bichi presente nan por drenta den e parti drechi di e kurason. Aki nan lo stroba e funshonamentu di e klèpnan di kurason, lokual ku por kondusí na insufisiensia. E kehonan ku por surgi por ehèmpel ta akumulashon di vògt den e kurpa. Bichinan di kurason tambe por okashoná perturbashon di e igra òf nir. E daño hasí na kurason, igra i nir no ta algu ku por keda kurá despues di tratamentu di e bichinan.
E riesgo di mas grandi di infekshon ku bichi di kurason ta “caval syndrome”. Esaki ta e resultado di e bichinan den e ardunan den i rondó di e kurason. Den e kasonan aki e globulo kòrá di sanger ta wòrdu destruí den e ardunan mes, ta surgi un preshon abou, e bestianan ta resultá den shòk i muri masha lihé. Mayoria bia ta bin haña e bestianan ku ta sufri di e kos aki morto, sin ku a ripara nada anteriormente.
Por diagnostiká e bichi di kurason di un manera masha simpel pa medio di un tèst di sanger. Tin diferente manera pa hasi esaki, pero serka mayoria di tèst e resultado por ta konosí denter di 1 òf 10-20 minüt. Kachónan ku no a haña produktonan pa prevení, òf ku a keda sin haña esaki durante un periodo, ta konsehabel pa hasi e tèst aki sea promé ku operashon òf promé ku ke (bolbe) kuminsá ku e produktonan preventivo. Si e resultado ta negativo por kuminsá sin problema ku e prevenshon di bichi di kurason. Si e resultado ta positivo mester duna e kachó tratamentu.
Melarsomine (Immiticide ®)
E tratamentu di e bichi di kurason ta karu i e no ta sin riesgo. Tin diferente protokòl kon pa trata e bichi di kurason, pero mihó resultado bo ta mira ku e protokòl di “split-dose”. Esaki ta enserá ku e kachó ta haña na promé instante un tratamentu ku antibiótika, doxycycline, pa un temporada largu. Esaki ta para e fertilidat di e bichi i ta kòrta den su durashon di bida. Banda di esaki ta preskribí tambe prednison, ku ta mengua e inflamashon. E kurpa por reakshoná hopi fuerte riba e bichinan ku ta muriendo i esaki por okashoná problema. E prednison ta evitá e problemanan aki di tuma lugá. E kachó lo tin ku kuminsá tambe ku produktonan preventivo kontra di bichi di kurason pa evitá ku e por bolbe keda kontagia. Despues di un luna di antibiótika i prednison tin ku sigui inyekshon ku melarsomine (Immiticide®). Esaki ta e supstansia ku ta mata e bichinan adulto. Ta masha importante pa mantené e kachó trankil despues di e inyekshon, pasobra e morto di tur e bichinan por hisa e riesgo di embolia. Mester bolbe duna e kachó prednison pa yuda e kurpa baha e reakshon. Despues di 2 luna e kachó ta bolbe haña 2 inyekshon, 2 dia sigui. Despues di e inyekshonnan aki e kachó mester bolbe haña un tratamentu di prednison i tin ku mantene e kachó trankil. Komo ku e líkido ku ta inyektá e kachó kuné su fecha di vensementu ta limitá una bes ku bo a hasi uzo di dje, lo tin ku kobra pa henter un bòter ni maske ta trata un kachó chikí. Esaki ta hasi e tratamentu hopi karu. Despues di 6 luna ta tèst e kachó pa kontrolá si e ta liber di bichi di kurason.
Ni maske e tratamentu ariba menshoná ta rekomendabel pa mayoria kachó, tòg tin sierto kachó ku lo no por kuné. Pensa por ehèmpel riba kachónan bieu òf ku tin un malesa króniko. Esakinan lo tin ku keda trata ku e método “slow-kill”. Ku e tratamentu aki no ta mata e bichinan adulto sino ta sòru solamente pa no bin mas bichi aserka esaki bo ta logra si e bichinan no por prokreá i ta kòrta den e durashon di bida. E kachónan aki lo tin ku haña ku regularidat antibiótika i prednison, banda di profilaksis mensualmente. E desbentaha di e método aki ta no solamente ku e bichinan adulto por sigui okashoná daño na e kurason i besindario, pero tambe ku e kachó aki ta kontagioso pa otro kachó. E método aki ta di bèrdat solamente pa e kachónan ku no por haña un tratamentu ku e Immiticide®.
Pa terminá un palabra tokante di prevenshon di bichi di kurason. Manera mayoria di kos prevení ta mihó ku kombatí.
Diferente produktonan di prevenshon di bichi di kurason.
Tin diferente produkto riba merkado ku ta protehá e kachó kontra di bichi di kurason. Na Kòrsou e produkto mas uzá ta Heartgard®. Esaki ta manera un mangel ku smak di karni ku mayoria kachó ta gusta i ta kome fásil. Tin ku duna e produkto aki tur luna pa protehá kontra di transmishon. Kachónan ku ta entre di 3 pa 6 luna di edat tin ku kuminsá kuné. Kachónan mas bieu òf ku a uza un temporada e produkto Heartgard® i stòp, tin ku hasi tèst promé kuminsá atrobe. Por ta e kaso ku e kachónan aki ta infektá kaba ku e bichi di kurason. Otro produkto ku por hasi uzo di dje pa prevení bichi di kurason ta por ehèmpel Milbemax®, Nexgard Spectra® i Revolution®. Puntra bo veterinario kiko ta e mihó produkto pa bo kachó.
E INFORMASHON AKI TA INTENSHONA PA UZA DURANTE, PROME I DESPUES DI KONSULTA KU E VETERINARIO. NA E INFORMASHON RIBA E PAGINA AKI NO POR DERIVA NIUN DERECHI. NI MASKE E INFORMASHON TA SKIRBÍ PA UN VETERINARIO E POR TIN EROR DEN DJE. NIUN WEPSAIT NO POR REMPLASA – E KONTAKTO OF KONSULTA- KU UN VETERINARIO. DEN KASO DI DUDA, TUMA KONTAKTO KU BO VETERINARIO!


text:
Korsou
Wardacosta ta tou botonan – EA News Aruba
Diabierna ultimo Centro di Rescate y Cordinacion di Wardacosta a risibi un notificacion via VHF canal 16, di un boto ku tawata tin problema. E capitan a notifica ku su boto di piscado tawata tin problema y ku e no por a sigui nabega. RCC mes ora a informa steunpunt Aruba, ya asina por a sali un Metal Shark, ku a bai na localidat di e boto Mishaili.
Una bes ku a yega na e localidat di e boto, e boto patruyero Metal Shark di Wardacosta a tou e boto y a nabega den direccion di Pir na Bali, caminda Mishaili por a mara ku siguridat. Na yegada na Pir na Bali e agentenan di Wardacosta a eherse un control rutinario riba e boto di piscado.
Ayera tambe RCC a risibi un notificacion di e boto piscado Joandra, ku tawata tin problema ku su baterianan. Un Metal Shark a bai nabega banda di Joandra y a tou esaki y nabega den direccion di Spaanslagoen Rancho Carion. Na yegada na Rancho Carion e agentenan di Wardacosta a eherse un control rutinario riba e boto di piscado.
Wardacosta ta avisa doñonan di boto pa hasi mantencion regular na nan botonan. Pa nan propio seguridat na bordo mester tin: sufisiente chaleco di salbabida, un flashlight ku bateria y un pitu, un EHBO kit, sufisiente awa, aparato pa paga candela, VHF radio of un cellular full di charge. Evita e chens di un accidente of situacion peligroso riba lama kubo boto of seadoo. Den caso kubo mester di yudansa bo por yama Wardacosta riba 913 of e whatsapp number 005999 510 0913. Gosa di lama y beachnan na un manera safe.


text:
Ministerio di Cultura cu video Conscientisacion Celebracion Dia di San Juan – Dera Gay
-Minister di Cultura ta gradici Bureau City Inspector tambe pa nan cooperacion pa participa den e video di conscientisacion Celebracion Dia di San Juan – Dera Gay y ta comparti cu comunidad e conseho di Bureau City Inspectie. Sr. Larmonie den e video ta trece algun conseho pa comunidad tene na cuenta ora di prepara un candela pa celebracion pa Dia di San Juan.
- Scoge un lugar apropia den aire liber cu por lo menos 100 meter di distancia di cualkier edificio, cas of cualkier structura existente cu por capta un vlam y eventualmente pega na candela.
- Midi un circulo cu un diameter di no mas cu 5 meter pa e keda na un tamaño controlabel. Ta conseha pa stapel den dje tur e material cu lo bay wordo kima cuminsando exactamente meymey di e circulo; e idea ta pa crea un forma manera un “hooiberg” y asina yena ariba dje bin afo pa hasie mas grandi y stabil.
Bureau City Inspector ta conseha pa semper hasi un limpiesa completo rond di e espacio destina pa e candela pa esaki no por “cana” y amplia e candela di un forma indesea. Ademas pa uza solamente materialnan cu ta organico y biologico. Por ehempel; tur tipo di palo, palet, carton pisa, palo, taki, hala di coco y blachinan di mata. Ideal lo ta pa uza e residuo di loke a ser kima como compost den e gordura pa planta, manera nos antepasadonan tabata haci. Nunca usa materialnan toxico y no natural cu ta malo pa salud di hende y cu por causa dañonan serio irecuperabel. Ademas por causa daño ecologico cu lo afecta nos fauna y nos flora. Por ehempel taira di auto y bais, bateria di auto, metalnan, plastic en general, saco di plastic cu ta contene desperdicio di cas, boternan/containernan di plastic di Clorox of Amoniak, cadavernan di animal…etc. Mantene bo mes y tur hende na un distancia sigur for di e candela pa encaso cu esaki cay den otro e no spart ariba niun mirones y tambe pa e huma no afecta e halamento di rosea di tanto hende como bestia.
Sr. Larmonie kier a recorda tur hende cu sushi y candela no ta amigo di otro. Laga nos no haci mal uzo di nos fiestanan cultural pa deshaci di nos desperdicio y sushi en general. Esaki ta castigabel pa ley y ta malo pa un y tur. Bureau City Inspector ta desea pueblo di Aruba un feliz Dia di San Juan, laga nos celebra di un forma consciente y corecto. Ministerio di Cultura lo percura pa e video aki wordo pasa na television y riba medionan social.


text:
Ningun momento CAFT a bisa cu Gobierno a gasta MAS placa den Goederen en Diensten
Realidad ta cu semper Gobierno a gasta menos!
Den e ultimo dianan por tende oposicion ta critia tur dia, cu Gobierno a hisa su gastonan di goederen & diensten, y mesora nan ta flori’e cu ta pa paga Friends & Family. Goederen en Diensten ta un ‘kostenpost’ cu gobierno ta usa pa boek gastonan relaciona cu compra di producto y servicio, pa tur su departamentonan.
Den un carta di CAFT, nan ta bisa cu Gobierno a presupuesta 39 pa 40 miyon extra na gasto di goederen en diensten den comparacion cu otro añanan y mirando cu nunca ta yega e suman aki, nan ta pidi pa reduci e suma den presupuesto na loke realmente ta usa. CAFT no a bisa cu gobierno a GASTA den Goederen en Diensten, sino a presupuesta!
GASTO REAL TA 180 MIYON:
E realidad ta cu Gobierno pa varios aña caba ta traha un prespuesto, pero e resultado real ta cu gobierno a realisa un gasto pro medio di 180 miyon florin den e gastonan aki.
GOBIERNO A AHUSTA E PRESUPUESTO CU 13 MIYON:
Pa aña 2022, Gobierno a prespuesta ( lesa bon!!!) 226 miyon florin. Durante reunion di presupuesto, Gobierno a reduci esaki cu 13 miyon florin, unda a haci’ele 213 miyon florin.
Tin un diferencia grandi entre presupuesta cu gasta. CAFT nunca a menciona cu Gobierno a gasta 40 miyon extra, sino a presupuesta!!, pero despues a reduci e suma presupuesta cu 13 miyon, pa 213 miyon. Cu a presupuesta 213 miyon, no kemen cu a gasta e suma ey.
Minister Xiomara Maduro a bisa diabierna mainta: A informa CAFT, cu di 2019 pa 2022, gastonan di subi cu 28 miyon florin, debi na varios gastonan:
Trabaonan di DVG: 7.5 miyon
Huur kantoor inventaris: 5 miyon pa software y hardware pa KPA, belasting, Censo y dept. Finansas
Overige aanbestefing: 3.4 miyon florin pa Serlimar
Medische benodigheden: Cuido Medico pa detenido y adicto: 2.5 miyon florin
Overige uitgaven, awa, coriente, gasolin: 2.3 miyon florin
Huur Departamento Cultura y Enseñansa na edifico JFK: 2.2 miyon florin
Inovacion pa scolnan: leer en hulpmiddelen 2.9 miyon florin
Gaston di telefon y internet den pandemia: 1.7 miyon florin
Deskundig advies: 900 mil > Gastonan di automatisacion/ DIMP
Opleiding cursus: 900 mil florin
Esaki ta un splicacion di e subida di 28 miyon florin di e gastonan relata na goederen en diensten.


text:
Akuerdo tokante kondishon laboral nobo pa personal di enseñansa Hulanda Karibense
Representantenan di e entidatnan públiko, direktiva di skolnan, sindikatonan i personal di enseñansa di Boneiru, Sint Eustatius i Saba a firma un akuerdo di kondishon laboral nobo den e siman ku a transkurí.
Den e akuerdo nobo tin stipulá ku a hisa e montantenan salarial ku 4,2%. E oumento salarial ta drenta na vigor ku forsa retroaktivo entrante promé di sèptèmber 2021. Ademas personal di enseñansa ta risibí un bia un pago bruto di $500 segun proporshon pa tur hende ku riba promé di sèptèmber 2021 tabata den servisio i riba promé di mart 2022 ainda ta òf tabata den servisio. Pa Sint Eustatius i Saba ta komplementá e pago akí ademas ku e asina yamá ‘Bovenwindentoelage’ òf ‘Vereveningsbijdrage’.
E akuerdo nobo ta aplikabel pa tantu e personal di enseñansa komo e personal di apoyo di enseñansa, i ta konta pa e periodo di promé di yanüari te ku 31 desèmber 2023. Entre fin di 2022 i komienso di 2023 lo determiná si tin espasio disponibel pa mas desaroyo salarial.
Ademas den 2022 ta tuma un desishon tokante kon ta invertí e plakanan di e Programa di Edukashon Nashonal (NPO) pa rekuperashon i desaroyo di enseñansa durante i despues di corona.
Tambe ta palabrá den 2022 i 2023 kon ta bai repartí e rekursonan pa kompensashon di merkado laboral. NPO a pone e plakanan akí disponibel pa kapasitashon i desaroyo ku debí na corona ta (a bira) nesesario.
Pa loke ta trata e areglo di penshun i e penshun di invalides, e palabrashonnan ku a keda hasí anteriormente pa ámtenarnan ta konta tambe pa e personal di enseñansa.
Durante e tempu ku e akuerdo nobo ta na vigor, e partidonan ta bai traha tambe riba mas profeshonalisashon di partisipashon. Ta intenshon pa amplia e Lei Partisipashon Skolnan pa skolnan na Hulanda Karibense tambe. Komo parti di e kampaña pa mas profeshonalisashon, e konsehonan di partisipashon di skolnan na Hulanda Karibense ta haña tambe derechi di aprobashon i konseho den futuro.
I finalmente lo sigui profeshonalisá e konsulta di kondishonnan laboral mas durante e temporada den kua e akuerdo nobo ta na vigor.


text:
Pronóstiko di tempu pa Kòrsou i bisindario bálido te djaluna mainta 06:00 o.l., 19 di yüli 2021.
Pronóstiko
Pronóstiko di tempu pa Kòrsou i bisindario bálido te djaluna mainta 06:00 o.l., 19 di yüli 2021.
Kompilá: djadumingu 18 di yüli 2021, 05:00 o.l. (09:00 UTC).
Tempu: Parsialmente nublá ku chèns pa algu di áwaseru durante oranan di mainta i bista lo ta un poko redusí.
Temperatura máksimo lo alkansá 32ºC i temperatura mínimo 26ºC.
Solo ta sali 06:19 i ta baha 19:04 o.l.
Bientu: Generalmente ost i moderá to basta fuerte; forsa 4 te 5 ( 20 to 39 km/h, 11 te 21 nudo). De bes en kuando fuerte den ráfaga; forsa 6 (40 te 50 km/h, 22 te 27 nudo).
Situashon general: Durante di próksimo 24 ora un ola tropikal lo transkurí den nos área i lo kousa desaroyo di algun nubia riba nos region. Algun di e nubianan aki por generá algu di áwaseru riba nos isla prinsipalmente durante oranan di mainta. Mas aleu, ta antisipá ku e fluho di bientu lo ta un poko mas fuerte den e próksimo dianan, ademas nos visibilidat lo wòrdu redusí debí na presensia di stòf di Sahara.
Kondishon di laman: Moderá ku altura di olanan entre 1 i 2 meter (3 i 6 pia).
Sistemanan signifikante di wer tropikal: Ningun.
Fenómeno spesial: Ningun.
Perspektiva te djamars mainta: Parsialmente nublá i no ta antisipá áwaseru signifikante.
Meteorólogo: Abraham.


text: Diadomingo atardi e patruya di transporte di detenidonan a bin topa cu un accidente cu a caba di pasa na e cruzada Isaac Wagemakerstraat/ Weg Seroe Preto, como cu nan tabata tin un otro destinacion nan a para pa averigua si tabata tin hende herida y como cu esey no tabata e caso y tur e papelnan tabata na ordo, nan a sigui nan rumbo lagando e accidente pa e roadservicenan. Pa locual ta e accidente mes ta e chauffeur di e Mitsubishi Lancer biniendo for di pariba no a para pa duna preferencia na e Nissan Tiida cu tabata bayendo nort y a bay dal den banda drechi di e Tiida.


text:
DEPARTAMENTO DI CULTURA CU PRESENTACION PA MUCHANAN DI SCOL PA FIESTA DI SAN JUAN – DERA GAY
ORANJESTAD – Despues di 2 aña di pandemia, e aña aki Departamento di Cultura Aruba por a cuminsa organisa bek presentacionnan escolar relaciona cu Fiesta di San Juan – Dera Gay y esaki ta tuma luga dianan 13, 14, 15, 16, 21, 22 y 23 di juni pa un total di 39 scol preparatorio/basico na Cas di Cultura.
Tur dia tin dos presentacion na Cas di Cultura pa muchanan di scolnan preparatorio y esnan di scolnan basico te cu di 3 klas. E programa ta contene ambiente musical, demostracion di baile di wals, splicacion di bombero y historia di San Juan y su baile. Durante e programa tin pa e muchanan competencia di baile, rancamento di bandera, grito di galiña y di gay. Tambe e scolnan presente ta ricibi e “Caha Sabi” cu articulonan di celebracion di Fiesta di San Juan.
E meta di e presentacionnan aki ta pa nos muchanan sera conoci cu e fiesta di San Juan – Dera Gay y asina nan ta mas involvi cu nos cultura y nos tradicionnan. Ademas Departamento di Cultura lo bishita dia 17 y 20 di juni de demas scolnan pa asina nan tambe por ricibi e caha “Caha Sabi”, cual ta contene un calbas, e paña cu ta wordo usa pa tapa wowo y e palo cu ta baila cu ne. Tambe informacion di historia di celebracion di San Juan, buki di Wantomba y buki Fiesta di Dia di San Juan – Dera Gay, un usb cu cancionnan y video di San Juan cu por pasa pa e muchanan na scol.
Di e forma aki ta keda educa nos muchanan riba nos fiestanan cultural tradicional.
Minister di Cultura ta desea pa tur muchanan di scol disfruta di e presentacionnan y un danki na Departamento di Cultura pa organisa esaki.


text:
Prome Minister Evelyn Wever-Croes: Fin di siman REUNIONNAN ENTRE PROME MINISTERNAN DI ARUBA, CORSOU, SINT MAARTEN Y SECRETARIO DI ESTADO VAN HUFFELEN
ORANJESTAD – Cuminsando e fin di siman aki, diasabra, diadomingo y dialuna, lo tuma luga reunionnan riba nivel di Gobierno entre Prome Ministernan di Aruba, Corsou, Sint Maarten y Secretario di Estado Alexandra Van Huffelen.
E reunionnan lo bay cuminsa diasabra cu e topico RAFT entre Aruba y Hulanda. Diadomingo ta cuminsa cu preparacionnan pa delibera riba COHO y lo continua cu e mesun tema aki Dialuna tambe. Durante di e reunionnan aki lo bay delibera di e futuro di RAFT, di COHO y Rijkswettten, teniendo na consideracion locual e Parlamentonan di e paisnan Aruba, Corsou, Sint Maarten y Hulanda a indica caba.
Prome Minister Evelyn Wever – Croes durante conferencia di prensa di Gobierno di Aruba diahuebs mainta a duna di conoce cu na final di e reunionnan, lo tin un conferencia di prensa pa informa comunidad con tur esakinan a bay.
“Ta spera cu e reunionnan y negociacionnan lo bay ta exitoso y cu por saca e miho cu por saca di dje pa Aruba”, Prome Minister a termina bisando.


text:
Regularmente pregunta ta drenta serka Douane CN tokante e proseso di deskargo di kònteiner i merkansia ku ta drenta e isla. Aki bou nos ta splika kiko ta e prosedura di e yegada di kònteiner den haf te na e proseso di deskargo di e kònteiner/merkansia pa Duana.
Despues di yegada den haf ta despachá e kònteinernan i e merkansia i ta desembarká nan. E ora ei ta almasená nan den un depósito temporario wardando un destinashon di duana.
Duana ta seya tur kònteiner ku drenta i despues por kore hiba nan e sitio di e interesado/e kompania. E interesado mester duna deklarashon via Asycuda World, e sistema outomatisá di Duana. Despues mester paga e ABB ku debe relatá na e deklarashon, serka importashon i Akseins.
E importadó ta haña notisia outomátikamente via Asycuda ku ta deskargá su kònteiner/merkansia òf ta kontrol’é. Den e último kaso e ta tuma kontakto ku Duana pa traha un sita. Entre e notifikashon pa un sita pa kòntròl físiko di e
kònteiner i e momento ku ta deskargá e kònteiner tin maksimalmente 5 dia di trabou. Kòntròl físiko en prinsipio ta tuma lugá solamente riba djaluna te ku djabièrnè entre 8 or di mainta i 4 or di atardi. Pa kòntròl físiko di kos ku por daña (manera bèrdura, fruta, flor) por hasi un eksepshon pa asina e proseso kore mas lihé. Ta deskargá mayoria kònteiner/merkansia mésora despues di deklarashon i pago. Pero si no a risibí òf paga e deklarashon na tempu, òf si Duana detektá un riesgo, e proseso aki por dura mas largu.
Pues den e proseso aki tin un ròl pa tantu e importadó komo Duana. Mas lihé kumpli ku tur e formalidatnan di Duana, mas lihé por deskargá e kònteinernan.
Douane CN ta hasi su máksimo posibel pa laga e proseso kore mas lihé i mas efisiente posibel.


text:
Power News Blog
ARUBA TA WORDO PROIBI DI SALI DI CAS ENTRANTE DIADUMINGO
Shelter in Place for dia Diadumingo awor, Aruba ta ser proibi di sali for di cas
Oranjestad, Aruba
Diawebs anochi gobierno di Aruba a anuncia cu entrante Diadumingo ta implementa SHELTER IN PLACE pa asina ki por controla e contagio di COVID-19 lo mas cu por despues cu Aruba a conoce su di 28 caso positivo. Locual no a keda totalmente kla ta e fecha di expiracion di e medida aki. Prome Minister Sra. Eveline Wever- Croes a indica cu esaki lo significa cu niun hende por sali di nan cas cu algun exepcion manera, SUPERMERCADO ( un solo miembro di famia ), Docter, restaurant (Take Away), Botica, y ehersita. cu e medida extremo aki Gobierno lo kier controla e contagio di e COVID 19 cu a aumenta drasticamente den e ultimo dia nan tras di lomba, un apelacion grandi ta bai pa e comunidad pa porfavor mantene nos mes na e normativa nan aki y evita aglomeracion, mantene bo distancia di otro si ta nesecario pa usa un di e exepcion nan ariba menciona. Minister President a considera e medida aki uno mucho mas extremo cu un shotdown mirando cu shelter in place ta bai mucho mas leuw cu solamente sera tur lugar na Aruba, Sra. Eveline Wever Croes a bisa di keda monitoria y evalua e sitacion pa wak e resultado nan di e desicion aki.
MENU PRINICIPAL
PROGRAMACION
Telephone: +297 585 2021
E-mail: info@powerfm1017.com


text:
Kralendijk
Kralendijk ta e kapital di Boneiru, Karibe Hulandes. E lenga papiá mas tantu den e suidat ta Papiamentu, pero Hulandes i Ingles tambe ta hopi husá. E nomber ta bini for di e palabra hulandes, Koralendijk ku kemen, Ref di Koral, of Dijk di Koral. E nomber na papiamentu pa e suidat aki ta Playa. Na 2017 e poblashon di su sinku barionan, Antriol, Nikiboko, Noord Saliña, Playa i Tera Kora, tabata suma 10.620 hende.[1]
Historia[editá | editá fuente]
E sitio aki ta kaminda siglo despues ku Johan van Walbeeck a konkistá e isla, barkunan ku bini Boneiru tabata usé, komo aki nan tabata yega mas serka tera pa tira nan anker.E nomber Kralendijk ta bini fo'i forma di un dijk di naturalisa ku a surgi di un Tormenta di Sùitwèst ku siglonan tras di otro a tormentá e isla i a trese un kantidat piedranan di koral riba e kosta na sùitwèst di Boneiru i Klein Boneiru. Hulandesnan ku tabata bini riba e isla aki, ku na nan pais natal ta traha dijk pa wanta olanan di laman den temporada di storm, a bin kompará e sitio aki k'un dijk di piedranan di koral, asina e nomber Kralendijk a surgí,ku ta nifika dijk di koraalsteen. Tras di e dijk aki tin e sabana ku temporada di yobida i tempestat ta yena ku awa i te awendia tin un parti di e sabana aki ta yena ku awa.E hulandesnan ku a bini aki siglo pasa tabatin nesesidat di hopi salu pa peska di haring,nan tabata importá salu fo'i sùit Oropa. Den tempu di guera di ochenta aña (1568-1648) hulandesnan no por a importá salu fo'i Spaña i Portugal, nan a disidí pa manda un flota den karibe.
Na aña 1633 nan a haya salu riba e isla Sint Maarten i na aña 1634 nan konkistá Kòrsou, Aruba i Boneiru, aki tambe nan a haya salu. E siglonan despues nan eksportá hopi salu fo'i Boneiru. Fo'i aña 1623 dos aña despues ku a funda West Indische Compagnie ya barkunan di compagnie a bishitá e islanan ABC. Den eskrituranan di Westindische Compagnie (W.I.C.) ta para ku Jan Jaricks i admiraal Boudewijn Hendrick a bishitá Boneiru i nan a bai ku bestianan chikitu ku e indjannan tabata kria i laga nan prisoneronan spaño tras. Despues ku W.I.C a pone un komandùr ku un par di solda pa warda e katibunan di compañy ku a kuminsa ku eksplotashon dje saliñanan di salu. Tabata prohibí pa kolonialistanan bin habitá riba e isla,pero na aña 1791 ku W.I.C a bai fayit mas oropeonan a bin biba riba Boneiru. E katibunan di W.I.C a bira katibunan di Rei.
Bou di komando di Inglaterra[editá | editá fuente]
Dia ku e Inglesnan konkistá e isla na aña 1807 nan pone un komandante riba e isla, ku a laga komershante fo'i Oropa bin habitá riba e isla. E komendante ku no tabata sa kiko e mester hasi ku e isla a verpacht'é ku privadonan ku a kuminisa kap hopi palu di brasia pa traha verf. Ront di aña 1810 net 200 aña pasa e hulandes riba e isla a kuminsa traha e forti i tambe e kas di komandante riba e sitio aki,E forti pa defendé e isla fo'i man di piratanan ku tabata aktifo den e besindario. Aki tabatin tambe e depósito di merkansia pa gobernador. Ku despues nan tabata usa komo prisòn. E komershantenan fo'i Oropa ku a habitá riba Boneiru a kuminsa traha kas den besindario dje sabana tras di koral dijk (Kralendijk). Na 13 di ougustus 1814 dia di konvenshon na London a sera un akuerdo ku Inglatera pa duna Hulanda (Reino Union Hulandes) e kolonianan, na 19 di ougùstùs 1816 Hulanda a haya islanan bèk. Hulanda a pone Isaac Debrot komo komandùr na Boneiru. Isaac Debrot a nase na Neuchâtel (Suisa) aña 1771, e tabata onderofficier den servisio hulandes. Na aña 1793 Isaac Debrot a bini Kòrsou. Na aña 1837 e hulandesnan a kuminsa traha un kas nobo pa gobernador ku awendia ta ofisina di eilandsbestuur. Na aña 1868 nan traha un torno di palu i despues na aña 1932 a lanté di piedra. Poko poko nan tabata dempel pida dje sabana pegá ku laman pa traha kas. Asina Kralendijk (Playa den boka di pueblo) a krese i bira un pueblo chikitu i awendia ta kapital di Boneiru. Tras dje sabana aki tin dos bario Nikiboko i Tera Kòra ku a surgi añanan despues. Nort Saliña i Antriol ta e barionan mas bieu na Boneiru despues dje pueblo Rincon.
Transportashon[editá | editá fuente]
Kralendijk ta sirbí pa Flamingo International Airport. Taksinan ta disponibel den e suidat i na e aeropuerto. No tin un servisio di bus publiko, pero taksinan kolektivo ta koré entre Kralendijk i Rincon. E servisio di hür outo ta disponibel na e aeropuerto. Hürmentu di baiskel anto schooter ta disponibel den e suidat. Tin un servisio di taksi di awa ku ta kore bai Klein Bonaire for di e parti downtown.
Ekonomia[editá | editá fuente]
Antes, Dutch Antilles Express (DAE), un aeroliño tabata situá na e Plasa Medardo SV Thielman na Kralendijk..[2] Pero na April 2007 e la move bai e isla di Kòrsou. Su sentro di lamada i departamentunan di acounting anto sistema di hendel te ahinda ta keda na Boneiru.


text:
KRALENDIJK- Gobiernu di entidat públiko di Boneiru, pa medio di Departamentu di Edukashon i Bienestar ta lansa kampaña 2022 den kuadro di derecho di mucha.
Tur aña dia 20 novèmber ta selebrá dia internashonal di derecho di mucha. Pa e aña aki Departamentu di Edukashon i Bienestar di direktorado Komunidat i Kuido ta lansa un kampaña pa buta énfasis riba 3 derecho ku nos muchanan tin i ku nos ta haña tambe ta importante pa komunidat Boneirano sa i tene kuenta ku n’e.
E derechonan aki ta ankrá den Konvenshon di UNICEF pa Derecho di Mucha bou di e siguiente artíkulonan i tin di haber entre otro ku e derecho riba un bon edukashon i e derecho riba enseñanza
Aktividat
Den kuadro di e programa, lo bai organisá diferente aktividat pa e akohidanan di mucha, e mayornan, pero tambe skolnan.


text:
Kambio den situashon di tráfiko den área di Rif
Kambio den situashon di tráfiko den área di Rif
Geplaatst dor di Ministerio di Tráfiko, Transporte i Planifikashon Urbano
Willemstad – Ministerio di Tráfiko, Transporte i Planifikashon Urbano ta informá públiko en general ku tin un kambio den e situashon di sirkulashon di tráfiko i posibilidat di parker den área di Rif. E kambio den sirkulashon di tráfiko a tuma lugá na altura di e rotònde dilanti di hòspital nobo, Curaçao Medical Center (CMC). E kambio aki den e situashon di tráfiko a inisiá den e siman di 26 di yüli 2019. Tambe a bin kambio den e posibilidatnan di parker den área di Rif.
Ehekushon di e promé fase di “programa Rif” a kuminsá. Preparashonnan pa e konstrukshon di e hotèl Courtyard Marriott a kuminsá, ku konsekuensha ku hotèl Courtyard Marriott a sera e tereno di e hotèl.
Esaki ta nifiká ku lo sera e kaminda temporal ku tabata konektá e rotònde dilanti hòspital nobo ku e kaminda ku ta kore banda di Stadion di Rif dilanti di SVB. Tambe e lugá pa parker ku ta ser usá awor riba e tereno di hotèl Courtyard Marriott a kaduká.
Ministerio di Tráfiko, Transporte i Planifikashon Urbano ta pidi tur outomobilista pa tene kuenta ku e kambionan aki, sigui instrukshon di e bòrchinan di tráfiko i kore ku koutela den e área aki.


text:
Ora un hoben cay den man di husticia y mester bay paga su condena na KIA, e no ta haya e hermentnan manera debe ser. Na un forma eficiente y efectivo p’e hoben aki por reintegra bek den sociedad
Aquanette Gunn, parlamentario di MAS, a bisa cu asina ey ta evita un recidivista bek despues di un corto tempo. E ta un parti importante. Tambe problematica cu a bin dilanti y parlamento a puntra esunnan presente na ki forma por yuda nan. Pasobra practicamente ta pidi mas personal pa asina nan por haci e trabounan aki no ta disponi di personal.
Segun e parlamentario, nan ta bay mira con leu ta yega cu esey. Banda di esaki, tambe un problema grandi cu tin na pais Aruba ta cu un hoben of adulto hoben cu cay den problema di husticia, tin e parti cu ta stigmatisa su persona. Ora cu e caba di paga su condena, anto cu e bay of haci peticion of solicita pa drenta den mundo laboral, esaki ta bira hopi dificil cu na cierto momento e persona aki ta cay bek den mundo deletivo.
Pa mas lesa TREMPAN.COM.


text:
Kondishonnan pa por eliminá e redukshon di 12,5% riba kondishon salarial
Presidente di Parlamento
Sra. C. America – Francisca
Wilhelminaplein #4
Presente
Kòrsou, 1 di yüni 2022
Tópiko: kondishonnan pa por eliminá e redukshon di 12,5% riba kondishon salarial
Apresiabel sra. Presidente America-Francisca,
Dia 30 di mei último frakshon di PAR a tuma nota di un komunikado, ku Promé Minister Pisas a emití, ku ta hiba komo titulá “ Kondishon pa por eliminá e redukshon di 12.5%”.
Promé Minister Pisas ta indiká ku den un kombersashon telefóniko, sra. sekretario di estado Van Huffelen, a inform’é ku dia 20 di mei ku a pasa, Konseho di Minister di Reino a tuma e desishon ku por eliminá e medida di redukshon di 12,5% riba kondishonnan laboral di ámtenar i otronan ku tambe ta kai bou di e medida aki for di 2020, basta kumpli ku 8 kondishon spesífiko ku e Konseho di Minister di Reino a stipulá.
Den e komunikado di prensa Promé Minister Pisas ta menshoná e 8 kondishonnan i ta informá pueblo di Kòrsou ku e por ta di akuerdo kuné, pero algun ainda mester evaluá promé ku tuma un desishon final. I pa e motibu aki el a opta pa duna instrukshon na minister plenipotensiario pa wanta e tratamentu di e punto aki te siguiente reunion di kolegio di minister di Reino. Nos ta di opinion ku parlamento mester haña partisipashon i informashon adelantá i promé ku Gobièrnu fiha un posishon riba esaki ku lo bai pa Konseho di minister di Reino. Lokual te ku awe no a sosodé.
Ta lamentabel pa mira kon e proseso di 12,5% ta desaroyando. Ministernan riba media sosial ta hasi promesa di pago di ‘vakantie-uitkering’, ku resultado ku tin diskushonnan fuerte den medionan di komunikashon entre ministernan di gabinete Pisas. I lo mas reprochabel ta ku Parlamento mes, ku ta e pilar legislativo i representantenan eligí di e pueblo aki no ta haña ningun informashon di desaroyonan aki. Tin un falta grandi di transparensia .
Frakshon di PAR a pidi un reunion di komishon di finansa for di 14 di mart pa papia tokante e tópiko i nunka e reunion aki no a keda yamá.
Mirando e komunikado di Promé Minister Pisas i tambe e kriterionan ku ta keda menshoná, ta imperativo ku Parlamento deliberá ku Promé Minister promé ku kualke desishon riba e tópiko aki keda tumá. Ademas algun di e kondishonnan menshoná dependé di e trabou legislativo ku parlamento tin ku hasi. I ku Gobièrnu no tin outoridat pa disidí riba e esaki.
Pa e motibunan aki , nos ta pidi un reunion públiko di Parlamento ku karakter di urgensia, hasiendo uso di artíkulo 64. Pa e reunion aki nos ke invitá promé minister Pisas. E urgensia ta tambe ku reunion mester tuma lugá promé ku e tópiko aki keda tratá den Konseho di minister di Reino, pa e por ta efektivo i duna Parlamento e oportunidat pa kontribuí den e proseso importante aki. .
Danki di antemano,
Miembronan di Parlamento, Partido Alternativa Real


text:
Na aña 2014 Kontraloria General di Kòrsou a bira miembro di 'Caribbean Organization of Supreme Audit Institutions (CAROSAI)'.
CAROSAI ta e asosiashon di Kontraloria di Karibe i ta un di e gruponan regional di trabou ku ta parti di e organisashon mundial di Kontraloria, 'International Organization of Supreme Audit Institutions (INTOSAI)'.
Meta prinsipal di CAROSAI ta di promové kolaborashon entre su miembronan i interkambiá idea, eksperensia i ‘best practices’. Tambe, CAROSAI ta asistí e Kontralorianan nashonal pa fortifiká nan instituto i ta organisá training i kurso. Ademas, CAROSAI por fasilitá kolaborashon den kuadro di investigashon konhunto.


text:
Hector Rosario, a kuminsá den krónika deportivo den kuminsamentu di añanan ' 50 na La Prensa, di kual diario despues e tabata enkargá ku redakshon. A introdusí elekshon di 5 deportista anual, komo promé distinshon pa deportistanan tur aña.
De añanan 50 el a kuminsá tambe ku e promé programa deportivo semanal na radio, na CUROM (e tempu ei den Fòrti riba Rif).
Pa e emisora ei el a kuminsá tambe ku e promé transmishonnan di futbòl regular na Papiamentu. El a keda den narrashon di futbòl di e tempu ei te ku aña 1980. Tambe e ta narador di Boxeo.
El a kuminsá i a hib’é pa mas ku dies aña e promé programa semanal deportivo na Televishon (patrosiná pa Shell).
Na televishon el a kontinuá ku elekshon di e 5 mihó deportistanan di aña. El a skirbi pa un periodo breve pa un suplemento deportivo di e diario AMIGOE y tambe un kolumna den NOBO. E tabata na momento dado e promé ku tabata komentá deporte na tur tres media, esta korant, radio i televishon.
Na 1983 a kuminsá ku e promé programa deportivo diario na Televishon.
Hector Rosario den su hubentut ta práktika futbòl, atletismo i kòrfbal, i tabata forma parti di e ekipo di Independiente ku na 1941 a bira kampeon di Futbòl si Korsou. Sr. Rosario tabata pa vários aña presidente di e klup kampeon di beisbòl dje tempu ei, "Lucky Strike", i tabata den direktiva di Federashon di Beisbòl e tempu ei presidí pa e Kònsùl Dominicano aki, Don Andres Julio Espinal. Hector Rosario a bira promé kronista deportivo pa ser inkluí den e Galeria di Salon di Fama di C.S.F.


text:
Diaranson 7 di december, e Prome Conseho di Minister pa Gabinete Wever-Croes II a tuma luga na Nicolaas Store na San Nicolas. Tur Minister tawata presente hunto cu San Nicolas Business Asiociation (SNBA) na unda cu varios inversionista interesa den e desaroyo pa San Nicolas a duna presentacionnan hopi interesante di proyectonan grandi, mediano y chikito cu sigur lo trece desaroyo hopi importante pa Aruba y pa San Nicolas principalmente. Aldrich Croes a splica riba un proyecto turistico cu Gobierno kier bin cu ne riba e tema di Segunda Guera Mundial.
Aruba Amenaties ta un comision cu ta traha riba con por upgrade/mehora e patrimonionan di Aruba y crea un experiencia pa nos hendenan local y bishitantenan. Como parti di con pa crea e ‘orange economy’/ economia creativo rond di e patrimonionan.
E proyecto presenta tabata di Sero Colorado / San Nicolas, cu enfoke riba kico ta e posibilidad pa crea un area of monumento riba Sero Colorado y hacie un patrimonio cu ta trece turista y bishitantenan riba e sero y despues trece nan den ciudad di San Nicolas.
Aldrich Croes a presenta e potenicialnan di e proyecto cual ta entre otro pa haci e sero un monumento special di e epoca di guera ora cu Alemania a ataca Aruba. Haciendo uzo di e hechonan historico riba e sero caminda cu ainda tin cañon y fundeshi. Mescos cu otro areanan den San Nicolas manera Kustbaterij y refineria. Uzando e factornan aki por crea un tour hunto cu atraccion riba e sero y despues conecta esaki cu San Nicolas.
E proyecto lo haci cu e ciudad riba su mes esta San Nicolas, Sero Colorado y e area, por sirbi e ciudad y pueblo di San Nicolas cu un economia creciente creativo hunto cu su galerianan di arte. Caminda artistanan di Aruba por traha arte, cuadra, pronkstuk/souvenir y bende. Restaurantnan tambe por habri y ricibi e bishitantenan. Pues e ta un proyecto grandi riba su mes cu ta encera varios Ministerio trahando hunto. E comision ta haciendo e trabou ey y aworaki e ta den e fase di presenta e proposicionnan aki na Gobierno.


text:
Mi a lucha te na final e batalla fuerte y largo,
fiel na mi Fe den Dios mi a keda,
mi alma ta sosega na pas serca Dje.
Cu dolor profundo den nos curazon pero conforme cu boluntad di Dios nos ta anuncia fayecimento di:
Reina Maria Rasmijn –Maduro
*11 September ,1952 – † 10 June, 2022
Na nomber di su:
Casa: Rudolf Rudy Rasmijn
Yiunan:
Javier Rasmijn
Jorge Rasmijn y Egianira Lampe
Nieta y Nietonan:
Xia-Marie
Aydin
Jahlion
Jydho
Tyago
Manera yiunan:
Jeanne-Marie, Jurraine, Goldi, Lucy.
Rumanan:
Susana Maduro Vda di Dijkhoff
Nick y Lucia Maduro- Wernet
Yvonne Maduro
Mary y Jani Stamper –Maduro
Evelyn Maduro Vda di Frank
Eddy y Diana Maduro- Leest
Reynaldo (Roy) y Rika Maduro – Maduro
Margareth (Maggy) Maduro
Raymond y Marlene Maduro – Tromp
Shirley Maduro Vda di Solognier
Stephen y Erica Maduro – Lampe
Omonan:
Juan y Sophia Irausquin – Croes y Famia
Luis y Mena Irausquin –Erasmus y Famia
Cuñanan:
Joyce Rasmijn Vda di Orman y Famia
Gladys Rasmijn y Famia
Paul (Berry) Rasmijn y Famia
Maria Wernet Vda di Rasmijn
Marcelina Rasmijn y Famia
Sobrino y Sobrinanan y nan Famia, Primo y Primanan
Mescos cu ruman: Mercedes Panneflek
Bisiña y amiganan stima di cas:
Inchie Agumbero y Famia
Elina y Ronny Maduro y Famia
Donia Ramires
Yolanda Wernet
Filomena (Veva), Suzy y Andrea na Hulanda.
Nos ta invita tur Famila, Bisinanan y Amistadnan stima, Amiganan na Hulanda, Bonairo y Venezuela.Na Acto di despedida cu lo tuma lugar Diahuebs 16 di mei 2022 di 9:00 am pa 11:00 am na Royal Funeral Home. Cremacion lo tuma lugar den seno familiar.
Su deseo ta pa bisti colornan suave enves di preto na su entiero.
Envez di krans of flor por hasi un donashon na Edmund E Harms Foundation of Kankerfonds, lo tin un box disponibel.
Nos ta pidi nos disculpa si den nos tristesa nos por a lubida un of otro persona.
Nos ta lamenta cu despues di intiero lo no ta ricibi bishita di condolencia na cas.


text:
WILLEMSTAD – Futbòl Liga MCB a kontinuá den wikènt tras di lomba na Stadion Ergilio Hato. For di siman pasa e ekipo di Victory Boys tabata tin un pia den Kaya 6 i e siman aki nan a logra sigurá esaki. Victory Boys a hunga riba djabièrnè kontra Sithoc i a gana esakinan ku skor mínimo di 1-0. E gol a keda anotá pa Braizjon Nocento
Ku e viktoria aki Victory Boys ta den Kaya 6 ku 22 punto e temporada aki. Di otro banda e derota a laga Sithoc ku 13 punto den un posishon delikado riba e tabla di posishon. Den e fin di siman benidero Sithoc lo enfrentá Vesta. Un empate den e partido aki ta sufisiente pa Sithoc garantisá su posishon den Liga MCB otro aña. Miéntras ku si Sithoc pèrdè kontra Vesta e ekipo ta hinka su futuro den man di Jong Colombia i Centro Barber.
Den e promé partido di djasabra e ekipo di Hubentud Fortuna a enfrentá SUBT. Den e partido aki tabata Hubentud Fortuna ku a bai ku e tres puntonan, ganando di SUBT ku skor di 3-1. Ku e resultado aki nada no a kambia pa SUBT ku ya ta den Kaya 6. Pa Hubentud Fortuna si e viktoria tabata importante. Ku e viktoria aki Hubentud Fortuna a kita tur posibilidat di tin ku hunga partidonan di promoshon i degradashon. E golnan pa Hubentud Fortuna a keda anotá pa: Rendel Girigorie, Reylison Otto i Djemie Honorat.
E di dos partido di djasabra a bai entre e ekiponan di UNDEBA i Centro Barber. Akinan tabata Ruensley Leuteria i Christopher Isenia ku a anotá e dos golnan pa sigurá e viktoria di Barber ku skor di 2-0. Ambos ekipo ya ta den Kaya 6 pero ku e viktoria, Centro Barber ta na di dos lugá riba e tabla di posishon awor.
Djadumingu tambe tabata tin dos partido. Den e promé partido e ekipo di Vesta a enfrentá Jong Colombia. Akinan tabata Vesta ku a bai ku e tres puntonan ganando ku skor di 2-1. Pa Vesta e viktoria aki ta laganan ku e speransa di no tin ku hunga partidonan di promoshon i degradashon. E ekipo di Vesta por logra esaki ku un viktoria otro siman. Den kaso di un empate pa Vesta otro siman, e ekipo su destino lo ta den man di Jong Colombia i Centro Barber. Pa Vesta e golnan a keda anotá pa: Ayrickson Maria i Ruchendro Kierindongo. E gol di Jong Colombia a keda anota pa Everon Espacia
Den e di dos partido di djadumingu, Jong Holland a enfrentá Centro Dominguito. E dos ekiponan aki a sòru pa e úniko empate di e wikènt aki ora ku nan partido a finalisá na 0 gol.


text:
Bill Gates y su casa Melinda ta divorciando despues 27 aña casa y despues di acumula un fortuna di 127 biyon di dollar. E fundado di Microsoft, di 65 aña, a anuncia e split riba Twitter. “Despues di pensa hopi y traha basta, nos a tuma e decision pa pone un fin na nos matrimonio. Durante e ultimo 27 añanan, nos a lanta tres yiu increibel y construi un fundacion cu ta funciona full rond mundo pa permiti pa tur hende por hiba un bida saludabel y productivo.
“Nos ta continua compartiendo nos creencia den nos mision y lo sigui traha hunto den e fundacion, pero ya nos no ta kere cu nos por crece hunto como pareha den e proximo fase di nos bida. “Nos ta pidi espacio y privacidad pa nos famia mientras nos ta cuminsa nabega den nos bida nobo”, e comunicado ta bisa. E pareha tin tres yiu: Jennifer, 25, Rory, 21, y Phoebe, 18. E divorcio, aunke uno di esnan mas caro den historia, no ta e mas. E titulo ta bay pa Jeff Bezos, fundado di Amazon cu a dividi su fortuna di 150 biyon di dollar cu su casa MacKenzie na 2019 despues cu su romance cu Lauren Sanchez a keda revela.


text:
Haya sa mas di e proceso di busca y haya trabao riba nos Mercado laboral
Haya sa mas di e proceso di busca y haya un trabao riba nos Mercado laboral
Desde aña 2011 Departamento di Progreso Laboral a bin ta ofrece su servicionan dirigi specificamente riba esnan local cu no tin un trabao of esnan local cu ta buscando un mihor of otro trabao. E meta principal di DPL ta pa fungi como un puente entre e buscador di trabao y e dunadornan di trabao. Esaki ta wordo haci abase di intermediación laboral pa asina yuda e buscador di trabao sondea e mihor oportunidadnan laboral pa su desaroyo. Durante e labornan aki ta constata cierto aspectonan cu ta sumamente importante pa asina logra subi nos mercado laboral.
Educacion y curso
Pa por subi nos mercado laboral ta esencial pa tin un bon base di educación y trainingnan relevante (curso) y tambe pa mantene nos mes riba e mercado laboral.
Pa e motibo aki ta encurasha tur persona cu ta buscando un trabao pa asina percura pa sigui cursonan cu lo por engrandece nan oportunidadnan laboral riba nos mercado. Ta sumamente importante pa actualisa bo curiculum (CV) tur aña cu minimo un curso adicional of specifico mirando cu technologia y areanan laboral ta hopi dinamico y ta cambia constantemente. Por ehempel un persona cu a studia pa trabaonan administrativo 15 aña pasa no lo haya un trabao fácilmente awendia sin tin e curso y conocemento di Quickbooks. Sin kita afor cu mayoría trabao, te asta trabaonan básico ta exigi pa por domina e mundo digital awendia (computer, tablets etc). Ta sumamente importante pa mantene bo mes y bo CV “up to date” cu e ultimo trendsnan riba bo ramo (función) laboral.
Digitalisacion
Awendia mayoría companianan ta dispone di un sistema di solicitud digital caminda cu ta exigi pa por aplica online y/of pasa un test digital prome cu bo bin na remarke pa un entrevista laboral. Pa e motibo aki ta encurasha tur buscador di trabao pa mantene nan mes “up to date” cu e mundo digital y technologico. Den futuro por spera cu mas y mas companianan lo bay haci uzo di e sistemanan aki caminda cu mester manda un CV online prome y después ta haya un entrevista.
Ta recomenda tur buscador di trabao pa dispone di nan informacionnan di solicitud digital (CV, carta di solicitud etc).
Dominio di idioma
E dominio di idiomanan ta sumamente importante pa asina por haya y mantene un trabao. Mirando cu un di e sectornan laboral di mas grandi na Aruba ta Horeca, ta sumamente importante pa por domina e idioma Ingles pa asina engrandece bo oportunidadnan laboral. Ta recomendabel pa domina minimo e Papiamento, Ingles, Spaño y tambe e Hulandes mirando cu mayoría trabao awendia ta dirigi ariba nos turismo caminda cu ta exigi pa domina e idiomanan menciona, principalmente e Ingles y Spaño. Idioma ta keda un aspecto importante pa nos tur y Aruba ta dispone di diferente instancianan cu por yudabo desaroya e dominio di idiomanan facilmente. Ta importante pa bo CV specifica cua idioma y con bo ta domina e idioma(nan), p.e. Ingles: verbal, por escrito y/of lesa/compronde.
Comunicacion
Un otro aspecto importante ta e abilidadnan social (sociale vaardigheden) y un actitud/comportacion positivo. Na momento cu bo ta carece di e abilidadnan social esaki por strobabo di haya un trabao mirando cu awendia bo mester por convence un dunador di trabao pa medio di un of mas di e asina yama “Entrevista laboral” cu abo ta e mihor candidato. Esaki tambe ta un punto importante pa tene cuenta cune den e futuro. E aspecto di traha un carta of CV y entrega pa haya un trabao ta importante pa haya un Entrevista laboral pero awendia tur cos ta depende tambe di un Bon entrevista laboral, un imagen propio profesional (bon referencia), branding y e actitud positivo di abo como solicitante. Cu otro palabra, bo mester por bende bo mes durante e Entrevista laboral como e mihor candidato cu lo yuda e companía crece den futuro.
Tipsnan Entrevista Laboral
Durante un Entrevista laboral mester mantene e combersacion positivo y dirigi unicamamente riba e solicitud y abo como un bon candidato, mester mantene contacto di wowo (wak e persona den su cara), elabora riba bo puntonan fuerte y positivo, papia e berdad y presenta bo mes como un persona serio y responsabel, acudi cu un vestuario adecuado (respetoso y profesional), acudi na tempo (15 minuut porme), saluda cu un handshake, presenta cu tur documentonan pidi y
percura pa bo informa bo mes prome cu e Entrevista laboral tocante e compania unda bo ta bay solicita (por uza; google, social media manera Facebook etc).
Ban Traha Ban Progresa!


text:
LONDON – Un avion di e aeroliña Virgin Atlantic a bolbe Heathrow despues cu a bira conoci cu e co-piloto no a pasa su ultimo test di buelo. E airbus tabata 40 minuut den laira, destino pa New York ora cu e dos pilotonan a realisa e fayo di e schedule. E avion a bira riba Irlanda, y bolbe London. Eynan tabatin un piloto cla pa substitui esun ‘ilegal’. Y despues e avion a lanta buelo bek pa New York. E piloto en cuestion por a bula domestico, pero no internacional ainda. Potret AFP.
Clouds: {{current_weather.clouds}}%
Wind ({{current_weather.wind.deg}}): {{current_weather.wind.speed}}{{units_wind}}


text:
les di Sabbatskol
otro idioma
Les di sabbatskol kuartaal 1, aña 2022, Titula: Den E Ultimo Dianan Aki: E mensahe di Hebreo
Les 6: Hesus, e Saserdote Fiel
Un Saserdote Efektivo
Lesa pa e siman aki:
Heb. 5:1-10; Gen.14:18-20; 1 Ped. 2:9; Heb. 7:1-3; Heb. 7:11-16, 22, 26.
TEKSTO PRINSIPAL:
"Pasobra tabata kumbiní pa nos tin un sumosaserdote asina, santu, inosente, sin mancha, separá for di pekadónan i halsá riba e shelunan" (Hebreo 7:26, Beibel Santu).
djamars, 01-02-2022
"Awor, si perfekshon tabata bin dor di e saserdosio levítiko (pasobra a base di esaki e pueblo a risibí e Lei), ki nesesidat mas tabatin pa un otro saserdote lanta segun e órdu di Melkisedek, i no yamá segun e órdu di Aaron?"(Heb. 7: 11, , Beibel Santu).
Saserdotenan ta mediadornan entre Dios i sernan humano. Sinembargo, Hebreo ta bisa ku saserdotenan Levítiko no tabata por a proveé akseso kompleto i konfiabel na Dios pasobra nan no tabata por a proveé perfekshon ( Heb. 7 :11, 18, 19). Finalmente, nan mes no tabata perfekto; pues, kon nan lo tabata por a pone perfekshon riba otronan di un manera òf otro?
Tampoko e sakrifisionan di animal por a limpia e konsenshi di e pekador. Nan propósito tabata pa mustra na e ministerio di Hesus i Su sakrifisio, kual solamente lo proveé berdadero limpiesa for di piká (Heb. 9:14; Heb. 10:1-3, 10--14 ). E funshon di e saserdotenan Levítiko i nan sakrifisionan tabata temporal i ilustrativo. Pa medio di nan ministerio, Dios tabata ke guia e pueblo pa pone nan fe den e futuro ministerio di Hesus, " 'e Lamchi di Dios ku ta kita piká di mundu!' " (Huan 1:29, , Beibel Santu).
Lesa Hebreo 7:11-16. Di kon tabatin un nesesidat pa kambia e lei?
Hebreo 7:12 ta splika ku e kambio di saserdosio a hasi un kambio den e leí algu nesesario. Di kon? Pasobra tabatin un lei hopi estrikto ku tabata prohibí un persona ku no tabata for di e liña di Levi dor di Aaron di sirbi komo un saserdote (Num. 3:10 ; Num. 16:39, , 40 ). Hebreo 7:13, 14 ta splika ku Hesus tabata for di e liña di Huda, i pues e leí akí tabata prohibí'E di ta un saserdote. Pues, Pablo ta bisa ku e skohementu di Hesus' komo saserdote ta nifiká ku Dios a kambia e lei di saserdosio.
Hesus Su binida tambe tabata impliká un kambio den e lei di sakrifisionan. Pekadornan tabata wòrdu rekerí pa trese diferente tipo di sakrifisionan pa haña ekspiashon (Levítiko 1-7), pero awor ku Hesus a bini i a ofresé un sakrifisio perfekto, e leí di sakrifisio di animalnan tambe a wòrdu poní un banda (Heb. 10:17,,18 ) komo resultado di un aliansa nobo i e revelashon mas kompleto di e plan di salbashon.
Pensa tokante di e kantidat enorme di sakrifisionan di animal ofresé den antiguedat, tur mustrando na Hesus, i tòg ni un di nan-òf nan tur-lo no por realmente paga pa nos pikánan. Di kon ta solamente e morto di Hesus por paga pa nan?
68


text:
Prestashon loke di Beto Adriana
1938 : Diskubrí pa sr. Luis Marco, a kuminsá ku treinmentu di kurso físika (Atlas)
1939 - 1942 : Futbolista den Sentro Sta. Rosa
1940 - 1942 : Miembro di klup di Boxeo Villa Maria (Dr. Hugenholtsz) Komo hubenil.
Hungadó, masahista i entrenadó di sportclub Veedam
A fungi komo masahista di selekshon hubenil di futbòl di Kòrsou.
ATLETISMO
Nashonal:
1942 : Diskubrí pa defuntu Henrique Coffie.
1942 : Kampeon hubenil den 100 m estafèt , pusha bala di heru 2o lugá : bula leu.
3er lugá bula haltu, tira sper
1943 : Kampeon sr. 100m pusha bala di heru.
Miembro di ekipo kampeon di estafèt
Miembro di ekipo kampeon Kareda di Waaigat
1944 : Kampeon di sr. pusha bala di heru
Miembro di ekipo kampeon di estafèt
Miembro di ekipo kampeon di Vijfkamp pa ekipo
1945 : Kampeon sr. pusha bala di heru.
Miembro di ekipo kampeon Vijfkamp pa ekipo
Miembro di ekipo kampeon di estafèt.
1946 : Kampeon sr. pusha bala di heru.
Miembro di ekipo di Vijfkamp pa ekipo
Miembro di ekipo kampion estafèt
Internashonal:
1944 : 3e lugá pusha bala di heru durante enkuentro Kòrsou- Venezuela
1946 : Miembro di ekipo di Kòrsou ku a representá Kòrsou na Hulanda
Na Hulanda e siguiente resultadonan a ser logra:
3er lugá pusha bala di heru Nederlandse Atletiek Kampioenschap
2x 2do lugá pusha bala di heru.
Kampeon tiramentu di disko durante un (1) enkuentro
9 x 1e lugá pusha bala di heru.
Ganadó di promé medaya di oro pa Antia na e V Juegos Centro Americano y del Caribe na Baranquilla Colombia den pushamentu di bala di heru.
1950 Ganadó medaya di plata, pusha bala di heru, durante e VI Juegos Centro Amerikano y del Caribe na Guatemala.
1954. Ganadó di medaya di plata den pushamentu di bala di heru durante e VII Juegos Centro Americano Y del Caribe na Mexico.
1959 Ganadó medaya di oro den pushamentu di bala di heru durante e VIII Juegos Centro Americano y del Caribe na Caracas Venezuela.
Mester hasi menshon ku te ku e último Juegos Centro Americano y del Caribe tene na Santiago de Los Caballeros na Sto. Domingo, Beto ta e atleta ku riba pushamentu di bala di heru a sa di gana mas medaya den sesenta añanan di eksistensia di Weganan aki.
PESO
Nashonal:
Diskubrí pa sr. Victor Kopra
1949 : Mr. Curaçao den Body building
1950 / 1965 Kampeon di Kòrsou i Antia kategoria pisa i super pisa.
INTERNASONAL:
1954 Kampeon kategoria pisa di Triangular Aruba - Venezuela-Korsou.
Ganadó medaya di oro kategoria pisa VII Juegos Centro Americano y del Caribe tene na Mexico.
1955 3er lugá kategoria pisa II Juegos Panamericao tene na Mexico
5o lugá kategoria pisa Kampeonato Mundial na Munchen.
1957 Kampeon kategoria pisa kompetensha Kòrsou- Venezuela
5o lugá Kampeonato Mundial na Persia (Iran)
1958 7o lugá pisa Kampeonato Mundial na Estokolmo Suesia.
1959 Ganadó medaya di oro kategoria pisa III Juegos Panamericano na Chicago, Merka.
1960 Kampeon kategoria pisa AKampeonato Sentro Amerikano y del Caribe di peso tene na Caracas, Venezuela.
Partisipante na e XVI Olimpiada tene na Roma Italia, pero mester a retirá debí na leshonnan risibí durante di kompetensha.
1961 Kampeon kategoria pisa di kampeonato Centro Amerikano y del Caribe tene na San Juan Puerto Rico.
1962 Ganadó di medaya di plata kategoria pisa durante di e IX Juegos Centro Amerikano y del Caribe tene na Kingston Jamaica.
1963 3er lugá kategoria pisa IV Juegos Panamericano tene na Sao Paolo Brasil. E ekipo di Antia a sali na di 2do lugá tras di Merka.
1965 Kampeon kategoria pisa di Kampeonato Centro Americano y del Caribe tene na Georgetowm, Guyana.
Kampeon kategoria pisa di A.S.U. Olimpiade tene na Aruba.
Beto ta miembro di direktiva di di Curaçaose. Gewichtheffers Bònt for di aña 1965.
Na aña 1954 i 1955 Beto a ser nombra deportista di aña. Na aña 1973 Beto a risibí e diploma di mérito di Curaçaose . Sport Federatie.
Beto a ser kondekorá dia 15 aprel 1971 ku Ere medaille verbonden aan de orde van Oranje Nassau in goud .
Na aña 1970 Beto a kuminsá práktika e deporte di tiru. Beto a sa di bira kampeon di Kòrsou i di Antia na diferente okashon riba posishon :” promé riba rifel.
Den eksterior e.o. na Martinique, Venezuela, Mexico, Sto. Domingo, Barbados, Trinidad Tobago i na Puerto Rico Beto a sa di representá Kòrsou i Antia dignamente.


text:
Grupo di Acrobacia RCC Aruba a gana premio di brons na Budapest Circus Festival Minister Xiomara Maduro y Minister Dangui Oduber ta gradici e acrobatistanan pa e tremendo promocion cu nan a duna Pais Aruba
Grupo di Acrobacia RCC Aruba a gana premio di brons na Budapest Circus Festival
Minister Xiomara Maduro y Minister Dangui Oduber ta gradici e acrobatistanan pa e tremendo promocion cu nan a duna Pais Aruba
ORANJESTAD – Durante un encuentro Minister Xiomara Maduro y Minister Dangui Oduber a gradici e grupo di acrobista RCC Aruba pa e tremendo promocion cu nan a duna Pais Aruba. Desde october te na final di december 2021, RCC Aruba a participa den un tour dunando presentacion na Budapest, Hungria. Na januari 2022, e grupo di acrobatista a participa na un competencia internacional di Circo ‘Budapest Circus Festival’ cu ta e di tres competencia internacional di Circo mas reconoci rond mundo.
RCC Aruba a cosecha hopi exito durante e Circus Festival na Hungria y a gana e tercer premio di brons. Esaki ta un logro masha grandi, ya cu pa e prome biaha cu e acrobatistanan a competi cu artistanan di Circo di paisnan grandi manera Italia, Rusia, Mexico, Hungria Spaña, Etiopia, Cuba y Ucraina. Ademas di e premio di brons, RCC Aruba a gana e Premio Special. Esaki ta un premio cu un famia di gran renombre den e mundo di Circo ta duna na e Grupo di Acrobatistanan cu a gosa di mas admiracion di e publico.
RCC Aruba a ricibi oferta di Circonan internacional renombra pa presenta den varios pais rond mundo. Na luna di juli RCC lo biaha pa Inglatera, pa duna presentacion na Hippdrome Circus pa un temporada di tres luna. Despues na luna di september nan lo participa na un otro Festival di Circo Internacional. Na october e acrobatistanan lo duna presentacion na Paris, Francia den Bouglione Circus, cu ta un Circo cu a wordo inaugura pa Napoleon III Bonaparte. RCC Aruba ta representa Pais Aruba durante di tur nan presentacion y ta carga nomber di Pais Aruba cu hopi orguyo.
Na nomber di Gobierno di Aruba y henter pueblo di Aruba, Minister Xiomara Maduro y Minister Dangui Oduber a felicita e hoben artistanan y a gradici Sr. Diego Emilio Garzon Sierra, sr. Juan Camilo Aguillon, sr. Jhon Freddys Badillo, sr. Juan Felipe Marin Rios y na e directornan sr. Diego Jaramillo Ospina y sra. Yamila Hernandez Ramirez pa e tremendo trabou cu nan ta haci promoviendo Aruba internacionalmente.


text:
NOS SELEKSHON TA KLA PA ENFRENTÁ CANADA DURANTE NOS TERSER ENKUENTRO DI CONCACAF NATIONS LEAGUE PA E AÑA AKI!
Despues di nos partido kontra Honduras, nos selekshon a sali Honduras, biaha via Merka siguí pa Canada kaminda nan a yega awe durante dia pa kontinuá ku e preparashonnan pa nos terser i último partido di CONCACAF Nations League pa e aña aki.
For di algun dia kaba nos a komprondé ku no ta tur nos hungadónan por drenta Canada mirando ku no ta tur hende a bakuná i Canada ta eksihí ku tur bishitante di nan pais mester ta bakuná. Mes ora nos staf tékniko a buska 5 refuerso pa remplasá e hungadónan ku no por drenta Canada i a opta pa 4 hungadó áktivo den Liga MCB Promé Divishon den persona di; Rudrick Pop (Inter Willemstad), Danel Rosa (Jong Holland), Bryan Anastatia (Jong Holland) i Jurensley Martina (Jong Holland) huntu ku e hungadó Juruël Bernadina di Hulanda pa djòin nos selekshon.
Sr. Ramiro Griffith, huntu ku e grupo di 4 refuerso di Kòrsou a topa nos di 5 refuerso Juruël Bernadina, ku tambe ta forma parti di nos selekshon U-20, pa huntu sigui pa Vancouver, Canada.
Aktualmente nos hungadónan tur ta na Canada i ta sigui ku e preparashonnan pa nos partido di mañan 9 di yüni 2022 kontra Canada ku lo tuma lugá 10:30 pm (ora di Kòrsou) den Stadion Bc Place.
FFK ta deseá nos selekshon tur kos bon pa mañan!
Pa medio di e mail aki FFK ta notifiká bo ku e wega di djabièrnè awor di Liga MCB Promé Divishon a wòrdu kanselá.
I ta wòrdu reprogramá e próksimo djaráson kual ta:


text:
Tag Archives: Korsou
No ta pa promé biaha ku SMOC a bati bèl tokante emishon di Isla. Tur kurasoleño ta na altura di esaki entretantu. Mayoria di biaha esaki ta trata materia ku ta molestiá salubridat i medioambiente, manera dióksido di suafel òf PAKnan ku ta kousa kanser. Sinembargo, ántes, SMOC tambe a mustra riba emishon di gas dañino pa medioambiente, manera dióksido di karbon (CO2). Pasobra emishon di CO2 pa habitante na Kòrsou ta apsurdamente haltu, manera US Department of Energy ya a duna … Lees meer
Hopi siudadano a haña komo sorpresa un la diki di puiru, mayoria di biaha puiru blanku, den e dianan ku a kaba di pasa. Den e midishonnan nos a ripará ku tabata TSP. For di diferente korant nos a haña sa ku Isla a atmití ku ta pa su falta e emishon di puiru akí a sosodé. Ta mas ku klak u Isla tin kut ene su mes na regla di medioambiente manera esunnan den Anekso F. Anton os ta … Lees meer
Ta generalmente konosí ku pa desenionan largu kaba Isla ku gobièrnu di Kòrsou ta menospresiá hende ku ta biba bou di huma di Isla. Pero ya. E aña akí nos tabatin algun siman di trankilidat pasobra, pa kua motibu ku ta, nan lo a bai traha na mantenshon dje refineria. Aparentemente Isla ta start e asina yamá catcracker atrobe i nos ta ripará esaki. Riba social media, manera esun Stop Isla NOW (Facebook), ta publiká potrèt di puiru fini ku … Lees meer
E emishon di dióksido di suafel (SO2) di luna pasá tabata ‘sky high’atrobe. E habitantenan bou di huma ta blo demostrá ku nan a harta kaba. P’esei SMOC a risibí un avalancha di yamada di persona prekupá. E prekupashon akí di hende bou di huma ta hustu, asina e promé midimentunan ta mustra. Na altura di Beth Chaim anto Kas Chikitu a surpasá e normanan di World Health Organization (WHO) pa ku SO2 masha hopi biaha (promedio pa 10 minút = … Lees meer
Bibando na Kòrsou bo tambe por vota pa Parlamento hulandes. Vota pa un partido ku sí ta preokupá pa medioambiente i salubridat na Kòrsou i ku ta hasi tur loke ta den su poder pa terminá polushon kousá pa refineria Isla na Kòrsou: vota por ehèmpel pa GroenLinks riba Liesbeth van Tongeren. Entregá bo formulario pa registrá yená por último dia promé di febrüari. Sigui lesa aki hier.
CBS a publiká un relato siman pasá. De e relato akí ta pone ku míles di hende ta kore riesgo di salubridat pa motibu di e emishon di Isla. Pa SMOC esaki no ta nada nobo, pasobra e emishon di Isla ta masha fuerte. Pulster a konkluí algun aña pasá kaba ku e konsentrashon di PAK-nan (hidrokarburo aromátiko síkliko) ku ta kousa kanser bou di huma di Isla ta apsurdamente haltu, pasobra mundialmente mirá kasi no tin lugá kaminda e … Lees meer
Pa tur Akuerdo, lesa aki: akuerdo-di-gobernashon-2016-2020-firma-2-1. Ariba mantené refineria Isla, lesa abou:
Mester pone un fin inmediatamente na e polushon inhumano bou di huma di Isla ku BOO, sin pone seramentu di Isla nesesario (nunka SMOC a pidi pa sera Isla). Kon? Por mengua emishon di Isla ku BOO awe mes ku 50%, i por kore kompletamente ku e pèchèpèchè bèrdè ora ta kambia pa kombustibel mas limpi (ku ta optenibel normalmente riba merkado). E instalashonnan di refineria por hèndel esaki fásilmente. Kiko lo ta e imágen ekonómiko di esaki? Isla lo … Lees meer
E notisia a hala atenshon: ta bai inspektá e instalashonnan di Isla i BOO, pasobra riba tereno di Isla tin prosesonan ku ta kousa molèster i daño na medioambiente i salú. Berdat? Berdat ku ta bai tin un inspekshon imparsial i ophetivo? Nos ta ansioso pa mira e rapòrt, ku pronto tin ku keda publiká, i ku lo tin ku sali na papiamentu tambe. Sinembargo e realidat tristu ta ku ya kaba tin permit di molèster, a base di kua Gobièrnu por … Lees meer
Extra: ‘…Fakel na isla debí ku…: “WETGAS COMPRESSOR” A PARA DOR DI SU SISTEMA DI PROTEKSHON OUTOMATIKO ‘
WILLEMSTAD.- Refineria Isla ta partisipá na komunidat ku ayera djaluna 3 di òktober, 2016 pa mas o ménos 7:30 su “Wetgas compressor” a para (“trip”) dor di su sistema di protekshon outomátiko. E ‘Wetgas compressor” ta komprimí gasnan di e planta di Cat Cracker. Lesa mas aki.


text:
(AP) – Oficialnan Britanico di salud lo cuminsa ofrece vacuna di Monkeypox na algun homber cu ta homosexual of bisexual of tin relacion sexual cu homber, kendenan ta na un riesgo mas halto di ser contagia cu Monkeypox, den un esfuerso di combati e brote mas grandi di e malesa mira fuera di Africa.
Britain Health Seciruty Agency a bisa den un declaracion riba diamars cu dokternan por considera e vacuna pa algun homber cu ta gay of bisexual y hombernan cu tin relacion sexual cu homber na e riesgo mas halto di exposicion, kendenan ta defini como “personanan cu varios pareha cu ta participa den actonan sexual den grupo.”
“Pa medio di expande e grupo eligibel na e personanan cu ta na riesgo halto, nos ta spera di por kibra e cadena di transmision y yuda contene e brote,” director di inmunisacion di e agencia, Dr. Mary Ramsay a bisa.
Luna pasa, un consehero di World Health Organization a bisa cu e brote di Monkeypox fuera di Africa ta hopi probabel di a ser plama pa actividad sexual di hombernan na festivalnan na Spaña y Belgica.
Vacunanan anteriormente tabata disponibel solamente pa empleadonan di cuido di salud cu ta cuida di pashentnan cu tin Monkeypox of pa personanan cu ta limpia y desinfecta areanan contamina pa e virus. E vacuna originalmente a ser desaroya pa Smallpox, un malesa relaciona, pero ta 85 porciento efectivo contra di Monkeypox.
Te cu awo, mas di 99% di e casonan di Monkeypox na Britania ta entre hende homber, cu e mayoria di nan den hende homber cu ta homosexual, bisexual of tin relacion sexual cu hende homber. Scientificonan ta adverti cu cualkier persona cu ta den contacto cercano cu cualkier persona infecta cu Monkeypox, of nan paña of hasta klechi di cama ta na riesgo di contagia cu e malesa, sin importa nan orientacion sexual.
Actualmente tin 793 caso di Monkeypox na U.K, di mas di 2,100 caso den 42 pais globalmente. Te ainda no a reporta ningun morto fuera di esunnan na Africa.


text: Diaranzon anochi a drenta informe di un caso di destruccion den Belgiestraat, mesora a dirigi un patruya na e sitio. Na yegada di e patruya a bin compronde cu aki ta trata di un persona banda di caminda cu a manda un piedra y dal e auto pasando. E chauffeur a para e auto na banda y a wak e sospechoso crusa caminda bay direccion di Madiki. E no a sigui tras di e sospechoso pa preveni y no sa kiko e intencion por ta y si acaso e sospechoso ta arma. No ta prome biaha cu e mesun sospechoso aki ta comete e acto ey y ta varios hende a bira victima di destruccion. Aparentemente polis lo sa ken e sospechoso aki ta pero no ta haci nada pa e persona aki stop definitivamente cu su actonan destructivo unda ta hinca hende den gastonan y net awor cu situacion ta frega!


text:
KRALENDIJK- Tur biahero di Boneiru pa Estadonan Uní di Merka mester a pasa dos angua di corona pa drenta e pais akí.
Esei ta nifiká ku hendenan ku a haña corona i pa e motibu ei a pasa ún angua kontra corona, mester pasa e di dos angua kontra corona promé ku nan biaha pa Merka, asina departamento di komunikashon di Entidat Públiko Boneiru (EPB) ta suprayá.
Siudadanonan kompletamente bakuná ku tin plan pa biaha por pidi un QR-code digital na 0800 0900.
Dos angua
Ora un persona ku a haña corona i pa e motibu ei a bakuná solamente ún biaha pidi e QR-code, e ta haña e rekomendashon pa pasa e di dos angua promé. Ta rekomendá esaki, pasobra pa hopi pais, entre kua Merka, e QR-code akí ta obligatorio pa drenta.
Kódigo QR
Siudadanonan por pidi e QR-code di djaluna te ku djabièrnè durante ora di trabou na 0800 0900. Nan ta haña un sita e ora ei pa buska e QR-code di papel. Ora ta hasi e petishon, nan mester tin nan prueba di bakunashon i un identifikashon na man. Por buska e kódigo di papel na Sentro Deportivo Jorge Nicolaas. Ora ta buska e kódigo, siudadanonan ta haña splikashon riba papel kon nan por upload e kódigo riba nan selular. Si ta nesesario, siudadanonan por haña yudansa tambe pa upload e kódigo.


text:
Desde su celebracion oficial na 1949, esaki ta e prome celebracion di Dia di Rey cu ta tuma luga, sin celebracion. Na luga di festival y celebracionnan grandi, Hulanda e aña ‘ki tin su atencion den con pa controla tur e efectonan cu e pandemia di Covid-19 a trece cune.
Rey Willem Alexander a tene su speech e biaha aki for di su oficina unda a dirigi esaki na tur e ciudadanonan di Hulanda y paisnan den reino pasando den e retonan debi na e corona virus. E celebracion oficial cu e famia real lo mester a atende e aña ‘ki lo tabata na Maastricht.
Rey Willem Alexander a bisa cu lo no tabatin nada mas cu e lo tabata kier pa mira e canalnan dorna y hende riba caya contento ta celebra awe, pero cu e distanciamento social ta importante durante e crisis aki. Den su discurso el a atende cu e diferente efectonan di e virus pa e diferente hendenan, di grandi pa chikito y a mustra su empatia pa cu tur hende. Prensa ta bisa cu mas y mas, e aprobacion y sosten pa cu e cas real a aumenta unda cu di un 68% aña pasa, esaki awor ta na un 74%. E compasion mustra di parti di famia real durante e crisis aki, lo ta un factor grandi den esaki.
“Esta special e ta pa toch logra forma un union den distancia di otro. 2020 lo ta un aña cu nos tur lo recorda apesar di e experiencia cu ta diferente pa nos cada un, pero mi ta spera cu e sentimento di union por prevalece y toka tur hende den e temponan dificil aki”, e Rey a bisa den su speech na e comunidad Hulandes. Willem Alexander ta celebra su 53 aña.
Mientras cu no tin fiesta awe na Hulanda, varios DJnan den e diferente ciudadnan lo toca canticanan di ‘Dia di Rey’ via live stream p’asina tur hende por baila, goza, aunke ta den privacidad di nan mesun cas.


text:
Archive for March 2019
March 28, 2019
Directie Natuur en Milieu (DNM) ta para keto un rato na e uzo di nos recursonan natural den temporada di campamento”, asina director di DNM, Sr. Gisbert Boekhoudt a anuncia durante e rueda di prensa diaranson mainta, 27 di maart 2019, relaciona cu e maneho nobo pa otorgamento di permiso di campamento. Tin hopi hende, [...]
Read more >
March 22, 2019
United Nations General Assembly na 2012 a proclama 21 di maart como “International Day of Forests” (IDF). Na Aruba nos conoce mondi, e terminologia na Ingles ta Scrubland y na Spaño Matorral y na Hulandes ta Struikgewas. Na Aruba nos NO conoce areanan forestal, pero si un mondi cera di Mangel (Mangrove forest/ Mangrovewoud/Manglares), manera [...]
Read more >
March 21, 2019
Na final di 2018, a establece un acuerdo di colaboracion entre diferente departamento di gobierno cu ta concerni cu e topico di Medio Ambiente. E team ta hiba e nomber di Milieu Samenwerkingsteam (MST). MST ta consisti di siguiente departamentonan: Korps Politie Aruba (KPA), Bureau City Inspector (BCI), Directie Volksgezondheid (DVG), Dienst Techniesche Inspectie (DTI), [...]
Read more >
March 19, 2019
Fin di februari nos a tuma nota cu Tripadvisor a nombra Aruba su Eagle Beach como e di tres miho beach na mundo. Un nombracion asina mester apreci’e y mantene of mehora nos posicion riba e lista prestigioso aki. Pa logra esaki Directie Natuur en Milieu (DNM) kier a haci un yamada na nos comunidad, [...]
Read more >
Scroll To Top
March 19, 2019
Na nos dushi Papiamento nos ta yam’e Tribon Bayena, na Ingles e ta yama Whale Shark, su nomber cientifico ta Rhinocodon Typus. E ta e especie di tribon mas grandi na mundo y e pisca mas grandi cu ta na bida. E especie aki ta crece te cu 13 meter largo aunke den pasado a [...]
Read more >


text:
Angelina Jolie a luci un figura glamuroso mientras e ta lidera e streanan cu a asisti na e premiere di Eternals na BFI IMAX Waterloo na Londen awe. E actriz, di 46 aña, a reuni cu su yiunan, Shiloh (15), Zahara (16), Vivienne y Knox (13) y Maddox (20), Pax ta su unico yiu cu no a asisti. E strea di cine, cu ta interpreta Thena den e pelicula di Marvel, tabata mustra increibel cu un blazer preto cu el a combina cu un saya hancho los y un camisa blanco.
E actriz ganado di Oscar a presenta cu un detaye plisa mientras el a completa su outfit cu un wristwatch. Angelina a mustra sensacional cu su cabey brunette los cayendo riba su schoudernan, mientras e ta pose dilanti e cameranan. E yiu di Angelina Jolie, Shiloh Jolie-Pitt, ta continua cu su cambio radical di imagen mientras el a bisti un shimis elegante cu detayenan di canchi pa asisti na e gala di Eternals.
E teen ta mustra di a pasa den un transformacion di estilo ultimamente, optando pa shimis den e promo trail di Eternals hunto cu su mama y rumannan. Diadomingo Shiloh a mustra super trendy tambe na e premiere na Roma, unda el a luci un shimis preto cu un saya hancho y keds neon cu animal print mientras su cabey tabata wanta den un chignon elegante y el a bisti reenchi horea hoepel.
E fanaticada a keda sorprendi ora nan a mira e yiu di 15 aña di Angelina, cu un shimis riba red carpet. Shiloh a debuta cu un estilo nobo ora el a join su mama na e premiere na Los Angeles siman pasa, unda el a luci un bunita shimis color crème pa e evento hunto cu su rumannan. For di chikito ya caba Shiloh a demostra cu e muchanan transgender ta nace asina na luga di wordo influencia pa nan ambiente.


text:
les di Sabbatskol
otro idioma
Les di sabbatskol kuartaal 2, aña 2022, Titula: GÉNESIS
Les 13: Israel na Egipto
Yakob ta Bai serka Jozef
Lesa pa e siman aki:
Génesis 46; Rom. 10:12, 13; Génesis 47; Génesis 48; Echonan 3:25, 26; Génesis 49; Fil. 2:10; Gén. 49:29-50:21.
TEKSTO PRINSIPAL:
"E israelitanan a keda biba na Egipto, nan a tuma e region Goshen pa nan. Ei nan a haña mashá hopi desendiente" (Génesis 47:27).
djadumingu, 19-06-2022
Lesa Génesis 46. Kiko ta nifikashon di e salida di Yakob for di Kanaan?
Ora Jakob bandoná su lugá na Kanaan, e ta yen di speransa. E siguransa ku e lo no tin hamber mas, i e bon notisia ku Jozef ta bibu, mester a dun'é e impulso ku e tabatin mester pa bandoná e Tera Primintí.
Yakob su salida ta eko e eksperensia di Abraham, aunke den kaso di Abraham e tabata bai direkshon pa e Tera Primintí. Yakob ta tende e mesun promesa ku Abraham a tende di Dios, es desir ku E lo hasié 'un gran nashon' (Gén. 46:3; kompará ku Gén. 12:2). E yamada di Dios akinan ta tambe rekordativo di e aliansa di Dios ku Abraham; na tur dos okashon Dios ta usa e mesun palabranan trankilisante 'no tene miedu' (Gén. 46:3; kompará ku Gén. 15:1), ku ta karga e promesa di un futuro glorioso.
E lista amplio di nòmber di e yunan di Israel ku a bai Egipto, inkluyendo su yunan muhé (Gén. 46:7), ta kòrda nos riba Dios Su promesa di fertilidat na Abraham asta ora e tabata sin yu ainda. E number 'setenta' (inkluyendo Yakob, Jozef, i su dos yunan hòmber) ta ekspresá e idea di totalidat. Ta 'henter Israel' ta bai Egipto. Ta signifikante tambe ku e number 70 ta korespondé na e kantidat di nashon (Génesis 10), sugeriendo ku e destino di tur e nashonnan ta tambe den wega den e biahe di Yakob.
E bèrdat akí lo bira mas evidente solamente hopi aña despues, despues di e krus i e revelashon mas kompleto di e plan di salbashon, loke, naturalmente, tabata pa henter humanidat, tur kaminda, i no sola mente e yunan di Abraham.
Den otro palabra, aunke kon interesante e storianan ta enkuanto di e famia akí, e simia di Abraharn, i loke sea ta e lèsnan spiritual ku nos por saka for di nan-e relatonan akí ta den e Palabra di Dios pasobra nan ta partí di historia di salbashon; nan ta parti di e plan di Dios pa trese redenshon na mas tantu hende posibel riba e planeta kaí akí.
"No tin diferensia entre hudiu i no hudiu, pasobra ta e mesun Señor ta Señor di tur i t'E ta duna abundantemente na tur ku invok'É. Pasobra Skritura ta bisa: 'Tur ku invoká nòmber di Señor lo ta salbá"' (Rom. 10:12, 13). Kiko Pablo ta bisa aki ku ta mustra e universalidat di evangelio? Mas importante ainda, kiko e palabranan akí ta bisa nos enkuanto di loke nos komo iglesia rnester ta hasiendo pa yuda plama e evangelio?
150


text:
KOMUNIKADO DI PRENSA 214 /2022
19 aprel 2022
Detenshon relashoná ku atrako.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Relashoná ku e atrako ku a tuma lugá 11 di aprel 2022 na un kas na John de Poolstraat,
polis a hasi detenshon di un sospechoso mas.
Djamars 19 di aprel 2022 alrededor di 05.55’or, personal di atrako tim a detené na El
Gregoweg e hòmber G.M. nasé na China di 42 aña di edat, relashoná ku e atrako ariba
menshoná.
Despues di detenshon a tene entrada hudisial den e kas i a haña i konfiská artikulonan ku ta
di importansia pa e investigashon.
A presentá e sospechoso dilanti di un fiskal ouksiliar ku a ordená su enkarselamentu
pendiente di mas investigashon.


text:
Kralendijk – Tin 90 kaso aktivo di Covid-19 na Boneiru awe 13 di sèptèmber 2021. Di e 39 resultadonan di tèst ku a drenta 3 a resultá di ta positivo. Di tur e personanan ku a tèst positivo e fuente ta konosí. Tin dos persona den hospital. 22 hende a rekuperá di Covid-19.
Pa mas informashon tokante biahe, paisnan di riesgo i reglanan aktual: www.boneirukrisis.com.
Ta importante pa ora bo tin keho bai tèst. Importante ta pa keda warda den karentena. No sali pa bo no kontagiá otro persona. Keda kas pa no kontagiá otro persona pafó. Pa baha e sifra di kontagio ta importante pa mantené e reglanan di higiena. Tene 1,5 meter distansia i laba man ku awa i habon pa evitá kontagio ku e vírùs di corona.
Bo tin keintura, doló di garganta òf kualke otro síntoma relatá na Covid-19? Keda bo kas i yama 0800-0800. Mantené e instrukshonnan di higiena. Kome salú, drumi sufisiente i move regular pa hisa bo resistensia. Kuida bo mes i esnan rònt di bo.
Lesa tambe:
- A selebrá Dia di Emansipashon na Isla’Riba
- Registro Sivil ta habri ora èkstra pa rekuperá sitanan pèrdí pa motibu di mal wer
- Di awor pa dilanti tèst na BonLab den kaso di keho di corona
- ‘Leerorkest Bonaire’ na Kolegio San Bernardo ta duna su promé presentashon
- Hopi apresio pa liderazgo di gezaghèber interino Nolly Oleana durante krisis di wer


text:
Aruba
DVG a faya barbaramente den nan rol di control y supervision
Ta parce cu a tuma Gobierno di Aruba y den e caso aki, specificamente Directie Volksgezondheid Aruba (DVG) exactamente seis (6) aña pa bin realisa cu un dentista a bin Aruba cu diploma falso y pretende cu e ta un specialista cu di berdad e no ta. Cu e caso aki awo riba mesa, ta mas cu cla cu DVG a faya barbaramente y nos ta spera di tende ki medida disciplinario lo tuma contra e ambtenaar responsabel. Sea el a haci su trabou slordig of mester pensa mas leu a cambio di kico el a permiti Kawaiah traha siendo cu for di basta aña pasa caba a informa cu e ta un “nep dokter”.
Bale la pena investiga con DVG a “viseer” su diploma
Ironico ta cu si e diploma awe ta falso, esey kiermen cu e tabata falso na aña 2016 tambe, ora cu e ambtenaar mr. dr. Jayburtt Dijkhoff a control’e y a duna aprobacion pa e por haya un MB, un licencia oficial, pa por eherce trabou di ortodontista na Aruba. Hopi ta cuestiona awe, si a yama e universidad y haya confirmacion cu el a studia eynan, pa tende di e clinica unda el a traha of di e pais for di unda el a bin, si tabatin keho riba su funcionamento. Un tiki esfuerso lo el a descubri cu e no a studia na Canada locual el a bisa y cu unda el a brinda cuido nan a keh’e y corte a conden’e pa falsificacion y mal practica!
Pa un relato mas amplio, lesa TREMPAN.


text:
AVB
Final Division Uno a marca historia – Atletico Santa Fe ta campeon pa prome biaha ganando Unistars 4-2 – un resumen
E final di Division Uno 2021-2022 no a defrauda, mas bien e tabata un aire fresco di competicion sano cu fanaticonan excitante y positivo, e anochi...
-
AVB/ 1 month ago
Dakota y La Fama ta pika dilanti y ta ‘un-dos’ riba tabla di playoffs – resumen y antesala
Despues di dos fecha di Playoffs 2022, Dakota ta keda invicto cu dos victoria p’e prome lugar, y La Fama cu...
-
AVB/ 1 month ago
Playoffs Division Honor 2022 a cuminsa – ken ta favorito pa bai final?
Playoff di Division Honor a cuminsa cu dos partido den e prome rond di e “round robin”, unda cu tur e...
-
AVB/ 2 months ago
Division Honor – Playoffs 2022 ta cuminsa – Dakota a gana e campeonato regular y Devis Oliveros di Nacional ta campeon goleador atrobe
Resumen y comentario Campeonato Division di Honor a yega na su conclusion prome cu bai over p’e playoffs nan. Un...
-
AVB/ 3 months ago
Seleccion di Aruba ta celebra victoria riba nos suela despues di hopi tempo – venciendo ekipo internacional 3-0.
Comentario Despues di hopi tempo, casi shete anja pa ta specifico, e fanaticada di futbol na Aruba alfin ta haya un...
-
‘Executive Mentorship Program’ workshop di AVB hunto cu Concacaf
Diasabra a cuminsa dos dia di EMP (Executive Mentorship Program) workshop pa e bestuur di AVB, cu asistencia di David Sabir...
-
Awe AVB ta celebra 90 aña di existencia
Arubaanse Voetbal Bond (AVB) awe diasabra 29 di januari 2022 ta celebra nobenta aña di existencia. Tabata nuebe decada pasa cu...
-
RCA ta gana La Fama 1 – 0 pa un three-peat di Copa Betico Croes
Diamars bou di un interes grandisimo, RCA y La Fama a enfrenta otro den e gran final di Copa Croes 2022....
-
AVB lo celebra nan di 90anja aniversario cu un All Star Game
Dia 29 di Januari proximo, e federacion di futbol, AVB lo cumpli 90 anja. Y mas cu claro mester celebra e...
-
AVB/ 6 months ago
Pumanan di Britannia ta sigui despues di a elimina Caiquetio
Copa Betico Croes 2022 a inicia den stadion di Frans Figaroa na Noord unda dos ekiponan bisina di bario Caiquetio y...


text:
José Mathilda mihó konosí komo Djo Mathilda tata natural di 3 yu’i (1 yu hòmber i 2 yu’i muhé. Tata deportivo di mas ku 6000 hóben di Santa Maria su bario stima. Ku awendia ta konsistí di hendenan di rònt Kòrsou ku a bin biba den e bario ku a krese masha tantu mes, manera e’ la splika. Un siudadano ku rèspèt pa tur hende. Rèspèt pa grandi i chikí. Komo rekonosimentu pa su gran trabou su Mahestat La Reina a kondekor’é ku medaya di oro den Orde di Oranje na 1972. Pa su dedikashon na deporte di Futbòl i hubentut di Kòrsou en general i komo miembro di direktiva di “Curacaose Voetbal Bond” C. V. B. en partikular, na 1967 a nombr’é’ Miembro di Honor di C. V. B. Esakinan ta dos rekonosementu di mérito for di un lista di mas ku 12 i ademas vários plaka di honor otorgá na e gran yu tera aki. Ku meresidamente a haña su lugá tambe den salon di fama di
C. S. F. (Curacaose Sport Federatie).
Ku orguyo e mes ta konta ku e la a nase, lanta i semper a biba den Santa Maria.”Trahando pa Formashon di Hubentut di Santa Maria, mi a traha pa hubentut di henter Kòrsou.
Dedikando tempu na Hubentut, mi a yuda forma esnan ku a bin karga responsabilidat despues. I esei mi ta hasi te ainda, pero na otro manera “.
Na 1937 un chabalitu di apénas 13 aña, ku su amiguitunan, a lanta un di Futbol den Santa Maria. Un Santa Maria muchu mas chikitu ku awendia. E hobensitu di e tempu ei, “Jo Mathilda” tabata kòrda ku e fecha kla te dia djawe: 11 yanüari 1937. E klup su nòmber DTS, “Door Trainen Sterk”. Nan a afiliá mesora na CVB i a kuminsá hunga den Kompetitie .
E hobensitu “Jo Mathilda” a bira miembro di direktiva i asta Presidente di DTS ora e tabatin apénas 15 aña di edat. Tabata un smak pa mira un presidente hobensitu na karson kòrtiku ta dirigí reunion di miembronan di direktiva di basta mas edat kuné.


text:
Kralendijk – Entre 18 pa 25 di mei benidero lo tuma lugá treinen di grupo di militar na Boneiru.
Den kuadro di e mantenimentu di e disponibilidat operashonal di e di trintiseis ehérsito militar di oksidente, nan lo tene ehersisionan aki na Boneiru riba e dianan ariba menshoná.
Meta di esaki ta pa sera konosí ku e areanan di Boneiru, outoridatnan lokal i e servisionan ouksiliar. Nan lo ehersé algun trabou tambe pa Stichting Project i STINAPA.
E unidat lo trein den area di Kralendijk, Rincon, Lagun Hill i Washikemba.
Tur e ehersisionan aki lo bai kombiná ku un bishita di kortesia dor di Mayor Marcel Krul i kapitan Joost Rump serka Gezaghebber Edison Rijna
Lesa tambe:
- Biblioteka Nashonal Aruba ta organisá aktividatnan den fakansi grandi
- Kontrolaria General: gobièrnu i parlamentu no ta reakshoná riba petishonnan pa kòntròl ku nan mes a pidi
- Causeway Bridge na Sint Maarten tin problema pa sera bèk
- Kolegio ehekutivo i PDB tur dos lo konta tokante na biaha pa Hulanda riba djarason
- E aña aki atrobe hopi alumno a slag na SGB


text:
Ministerio di Salubridat, MedioAmbiente i Naturalesa ta informá ku… Kombatimentu di sangura despues di áwaseru ta importante
Ministerio di Salubridat, MedioAmbiente i Naturalesa ta informá ku… Kombatimentu di sangura despues di áwaseru ta importante
Willemstad – Salubridat Públiko di Kòrsou (UO G&Gz ántes GGD) den kuadro di kombatimentu di sangura ta aksentuá riba e importansia pa eliminá lugánan di brui di sangura prinsipalmente despues di áwaseru.
AKSHON KU KADA HENDE MESTER TUMA
Responsabilidat di kada suidadano ta pa eliminá fokonan kaminda e sangura a/ta pone su webunan. Mester kontrolá tur kaminda ku awa limpi i dushi a keda para. Tuma e siguiente akshonnan den i rondó di bo kas:
– rekohé tur artefakto òf opheto ku por kontené awa. Por laba esakinan pasando un bròsh, skeiru òf e parti gròf di un spòns pa kita tur e webunan (punta pretunan) di sangura,
– rekohé tur artefakto òf opheto ku por kontené awa. Por laba esakinan pasando un bròsh, skeiru òf e parti gròf di un spòns pa kita tur e webunan (punta pretunan) di sangura,
– den kaso ku tin bichi, òf sea larva i/òf pupa den awa, tira esaki den mata pa asina nan muri,
– chèk tur skòter bou di e pòchinan di mata pa bichi/ larva di sangura,
– kambia awa den glas òf pòchi tur siman i tambe pasa skeiru, bròsh òf parti spòns duru kita e webunan (punta pretunan) di sangura. Ta rekomendabel pa yena santu òf tera òf pone larvisida den e awa,
– chèk bo renbak pa bichi/larva di sangura den awa pará,
– chèk barí i drùms di awa, tapa nan bon pa evitá ku sangura ta pone webu den nan. Aki tambe por tira larvisida den e awa,
– warda tur atrefakto pará den kurá manera tayer, drùms, barí, kosnan di plèstik, ko’i hunga di mucha, slòf di plèstik,
– chèk hit di dak i limpia esaki kita blachinan.
SIKLO DI SANGURA
Sangura fuera di ta molestioso e ta un vektor ku ta transmití malesa. E famia di sangura Aedes por transmití entre otro e vírùs di Dengue, Chikungunya i Zika. P’esei ta importante pa sa kon e sangura su siklo di bida ta. E sangura
muhé ta pika pa haña sanger pa produsí su webunan. Despues e sangura muhé ta buska awa pa pone e webunan aden. Esaki por ta fo’i di un tapa di bòter di limonada te kualkier opheto off lugá kaminda awa ta keda para. Den un lapso di 5 pa 10 dia e webunan ta krese bira pupa, despues larva i despues sangura adulto. Un sangura por biba entre 4 pa 6 siman i un sangura muhé por pone te ku 400 webu den su bida.
USO DI LARVISIDA
Personanan ku ta fangu awa den bari òf drùms por buska larvisida grátis na UO G&Gz na Piscaderaweg 49 di djaluna pa djabièrnè entre 8’or di mainta pa 12’or di mèrdia. E larvisida ta AQUABAC 200® (pipita chikí maron) i e ta efektivo kontra di sangura di e famia Aedes, Culex i Anopheles. E produkto no ta tóksiko pa e ser humano ni pa bestia pero ta konsehá pa sigui e instrukshon riba e etikèt. Den kaso ku tin awa pará den kurá òf áreanan grandi tambe por usa e larvisida. Pa mas informashon por tuma kontakto ku profeshonalnan di THZ- Vector Control & Surveillance na 4322800 off 4322897.
Ta importante pa kada suidadano ta bon informá pa asina nos por kombatí e sangura ku ta transmití Dengue, Chikungunya i Zika.